ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติว่าด้วยการโอนใบอนุญาตให้ใช้คลื่นความถี่และการให้ผู้อื่นร่วมใช้คลื่นความถี่ในกิจการโทรคมนาคม พ.ศ.๒๕๕๐ โดยที่เป็นการสมควรกำหนดหลักเกณฑ์และวิธีการว่าด้วยการโอนใบอนุญาตให้ใช้คลื่นความถี่และการให้ผู้อื่นร่วมใช้คลื่นความถี่ในกิจการโทรคมนาคมเพื่อส่งเสริมและสนับสนุนให้มีการใช้คลื่นความถี่ในกิจการโทรคมนาคมอย่างมีประสิทธิภาพและเกิดประโยชน์สูงสุดโดยคำนึงถึงประโยชน์สูงสุดของประชาชนในระดับชาติและระดับท้องถิ่น ในด้านการศึกษาวัฒนธรรม ความมั่นคงของรัฐ และประโยชน์สาธารณะอื่นรวมทั้งการแข่งขันโดยเสรีอย่างเป็นธรรมและต้องดำเนินการในลักษณะที่มีการกระจายการใช้ประโยชน์โดยทั่วถึงในกิจการด้านต่าง ๆให้เหมาะสมแก่การเป็นทรัพยากรสื่อสารของชาติเพื่อประโยชน์สาธารณะอาศัยอำนาจตามความในมาตรา๒๕ ประกอบมาตรา ๕๐ มาตรา ๕๑ (๓) (๕) (๑๓) และ (๑๔) มาตรา ๕๒ มาตรา ๕๓ และมาตรา ๕๔แห่งพระราชบัญญัติองค์กรจัดสรรคลื่นความถี่ และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ ประกอบกับ มาตรา ๑๐ มาตรา ๑๑ มาตรา ๑๕มาตรา ๒๒ (๔) และมาตรา ๖๗ แห่งพระราชบัญญัติการประกอบกิจการโทรคมนาคม พ.ศ. ๒๕๔๔คณะกรรมการกิจการโทรคมนาคมแห่งชาติจึงกำหนดหลักเกณฑ์ว่าด้วยการโอนใบอนุญาตให้ใช้คลื่นความถี่และการให้ผู้อื่นร่วมใช้คลื่นความถี่ในกิจการโทรคมนาคมไว้ดังต่อไปนี้ข้อ ๑ประกาศนี้ใช้บังคับกับการบริหาร การจัดสรรและการใช้คลื่นความถี่สำหรับกิจการโทรคมนาคมเท่านั้นข้อ ๒[๑]ประกาศนี้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปข้อ ๓ในประกาศนี้โอนใบอนุญาตให้ใช้คลื่นความถี่ หมายความว่าการโอนสิทธิและหน้าที่ตามใบอนุญาตให้ใช้คลื่นความถี่เพื่อกิจการโทรคมนาคมไม่ว่าทั้งหมดหรือบางส่วนร่วมใช้คลื่นความถี่ หมายความว่าการอนุญาตให้ผู้รับใบอนุญาตหลายรายใช้คลื่นความถี่ร่วมกันใช้คลื่นความถี่แทนที่ หมายความว่าการอนุญาตให้ผู้รับใบอนุญาตรายอื่นใช้คลื่นความถี่แทนผู้รับใบอนุญาตเดิมกำหนดและจัดสรรคลื่นความถี่ใหม่ หมายความว่าการเรียกคืนคลื่นความถี่ที่ได้ถูกจัดสรรหรืออนุญาตแก่ผู้รับใบอนุญาตให้ใช้คลื่นความถี่ใดเพื่อนำมากำหนดและจัดสรรคลื่นความถี่ใหม่คลื่นความถี่ใช้ร่วมสาธารณะ หมายความว่าคลื่นความถี่ที่คณะกรรมการกิจการโทรคมนาคมแห่งชาติประกาศกำหนดอนุญาตให้สาธารณชนหรือประชาชนทั่วไปเข้าใช้ได้ภายใต้หลักเกณฑ์และเงื่อนไขที่กำหนดโดยไม่จำต้องได้รับการจัดสรรหรืออนุญาตให้ใช้คลื่นนั้นเป็นการเฉพาะกทช. หมายความว่าคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติสำนักงาน หมายความว่า สำนักงานคณะกรรมการกิจการโทรคมนาคมแห่งชาติข้อ ๔ให้ กทช. เป็นผู้รักษาการตามประกาศนี้และมีอำนาจตีความและวินิจฉัยปัญหาเกี่ยวกับการปฏิบัติตามประกาศนี้หมวด ๑บทบัญญัติทั่วไป ข้อ ๕คลื่นความถี่ที่ใช้ในการส่งวิทยุคมนาคมเป็นทรัพยากรสื่อสารของชาติเพื่อประโยชน์สาธารณะการอนุญาตให้ใช้คลื่นความถี่เพื่อกิจการโทรคมนาคมต้องคำนึงถึงประโยชน์สูงสุดของประชาชนในระดับชาติและระดับท้องถิ่นในด้านการศึกษา วัฒนธรรม ความมั่นคงของรัฐ และประโยชน์สาธารณะอื่นรวมทั้งการแข่งขันโดยเสรีอย่างเป็นธรรมและต้องดำเนินการในลักษณะที่มีการกระจายการใช้ประโยชน์โดยทั่วถึงในกิจการด้านต่าง ๆให้เหมาะสมแก่การเป็นทรัพยากรสื่อสารของชาติเพื่อประโยชน์สาธารณะข้อ ๖ใบอนุญาตให้ใช้คลื่นความถี่เป็นสิทธิเฉพาะตัวของผู้รับใบอนุญาตจะโอนแก่กันมิได้เว้นแต่กรณีจำเป็นและเหมาะสมกทช.อาจอนุญาตเป็นหนังสือให้มีการโอนใบอนุญาตดังกล่าวก็ได้ทั้งนี้การอนุญาตให้โอนใบอนุญาตให้ใช้คลื่นความถี่ให้เป็นไปตามหลักเกณฑ์และวิธีการตามประกาศนี้ผู้รับใบอนุญาตให้ใช้คลื่นความถี่สำหรับกิจการโทรคมนาคมจะต้องดำเนินกิจการด้วยตนเองการให้ผู้อื่นร่วมใช้คลื่นความถี่ที่ได้รับอนุญาตให้กระทำได้ตามหลักเกณฑ์และวิธีการตามประกาศนี้ข้อ ๗การประกอบกิจการโทรคมนาคมของผู้รับโอนใบอนุญาตให้ใช้คลื่นความถี่และผู้ร่วมใช้คลื่นความถี่ให้เป็นไปตามหลักเกณฑ์ เงื่อนไขและวิธีการตามกฎหมายว่าด้วยการประกอบกิจการโทรคมนาคมกฎหมายว่าด้วยองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม และกฎหมายอื่นที่เกี่ยวข้องข้อ ๘ผู้รับโอนใบอนุญาตให้ใช้คลื่นความถี่และผู้ร่วมใช้คลื่นความถี่ย่อมมีสิทธิในการใช้คลื่นความถี่ไม่ดีกว่าสิทธิตามใบอนุญาตให้ใช้คลื่นความถี่ของผู้ขอโอนใบอนุญาตให้ใช้คลื่นความถี่หรือผู้ให้ร่วมใช้คลื่นความถี่ และเป็นไปตามอายุของใบอนุญาตให้ใช้คลื่นความถี่นั้นเว้นแต่ เพื่อประโยชน์สาธารณะ กทช. อาจกำหนดเงื่อนไขเพิ่มเติมเป็นอย่างอื่นผู้รับโอนใบอนุญาตให้ใช้คลื่นความถี่และผู้ร่วมใช้คลื่นความถี่จะต้องใช้คลื่นความถี่เพื่อให้บริการตามประเภทบริการที่ได้รับอนุญาตและกำหนดในใบอนุญาตให้ใช้คลื่นความถี่หรือในใบอนุญาตให้ร่วมใช้คลื่นความถี่ที่จะทำการโอนหรือร่วมใช้เท่านั้นผู้รับโอนใบอนุญาตให้ใช้คลื่นความถี่และผู้ร่วมใช้คลื่นความถี่จะต้องปฏิบัติตามหลักเกณฑ์เงื่อนไขและวิธีการเกี่ยวกับการบริหารการจัดสรร และการใช้คลื่นความถี่ตามที่ กทช. กำหนดข้อ ๙การโอนใบอนุญาตให้ใช้คลื่นความถี่ หรือการให้ผู้อื่นร่วมใช้คลื่นความถี่หรือการเข้าใช้คลื่นความถี่แทนที่ จะต้องไม่เป็นการทำให้เสื่อมสิทธิ ลดสิทธิรอนสิทธิ ทอนสิทธิหรือเสียสิทธิเกินสมควรในการใช้บริการหรือการได้รับบริการของผู้ใช้บริการหรือเป็นการส่งผลร้ายต่อคุณภาพและมาตรฐานในการให้บริการของผู้โอนใบอนุญาตให้ใช้คลื่นความถี่หรือผู้ให้ร่วมใช้คลื่นความถี่ทั้งนี้กทช. อาจกำหนดมาตรการอย่างใดอย่างหนึ่งเพื่อคุ้มครองผู้ใช้บริการได้ตามความเหมาะสมข้อ ๑๐การโอนใบอนุญาตให้ใช้คลื่นความถี่ หรือการให้ผู้อื่นร่วมใช้คลื่นความถี่หรือการเข้าใช้คลื่นความถี่แทนที่ หรือการกำหนดและจัดสรรคลื่นความถี่ใหม่หรือการประกาศคลื่นความถี่ใช้ร่วมสาธารณะ จะต้องไม่ส่งผลเป็นการผูกขาด ลดจำกัดการแข่งขัน กีดกันทางการค้า หรือก่อให้เกิดความไม่เป็นธรรมในการแข่งขันในการให้บริการโทรคมนาคมข้อ ๑๑หลักเกณฑ์และวิธีการพิจารณาเกี่ยวกับการโอนใบอนุญาตให้ใช้คลื่นความถี่หรือการให้ผู้อื่นร่วมใช้คลื่นความถี่ หรือการเข้าใช้คลื่นความถี่แทนที่หรือการกำหนดและจัดสรรคลื่นความถี่ใหม่ หรือการประกาศคลื่นความถี่ใช้ร่วมสาธารณะต้องมีความโปร่งใสเปิดเผย และเป็นธรรมบทวิเคราะห์ข้อมูล รายงานหรือเอกสารใดที่จัดทำขึ้นตามประกาศนี้ให้เป็นเอกสารที่เปิดเผยได้ตามระเบียบว่าด้วยมาตรการเปิดเผยข้อมูลสารสนเทศข้อ ๑๒กระบวนการเจรจาสัญญาที่เกิดขึ้นภายใต้ประกาศฉบับนี้ให้นำหลักนิติกรรมสัญญาแห่งประมวลกฎหมายแพ่งและพาณิชย์มาใช้บังคับหมวด ๒การโอนใบอนุญาตให้ใช้คลื่นความถี่ ส่วนที่ ๑กระบวนการยื่นคำขอ ข้อ ๑๓ผู้มีความประสงค์จะโอนใบอนุญาตให้ใช้คลื่นความถี่ทั้งในกิจการที่มิใช่เพื่อประโยชน์เชิงพาณิชย์หรือในกิจการเพื่อประโยชน์เชิงพาณิชย์ จะต้องยื่นความประสงค์เป็นหนังสือแสดงความประสงค์ต่อกทช.ข้อ ๑๔หนังสือแสดงความประสงค์ตามบทบัญญัติข้อ ๑๓ ให้มีรายการ ดังต่อไปนี้(๑)ชื่อและที่อยู่หรือที่ตั้งสำนักงานใหญ่ของผู้ขอโอนใบอนุญาตให้ใช้คลื่นความถี่(๒) รายละเอียดเกี่ยวกับสิทธิและหน้าที่ตามใบอนุญาตให้ใช้คลื่นความถี่ที่ต้องการทำการโอนโดยระบุถึงสิทธิและหน้าที่ตามใบอนุญาตให้ใช้คลื่นความถี่ที่ต้องการจะโอนอย่างครบถ้วนชัดเจนและเข้าใจได้(๓)เอกสารหรือสำเนาเอกสารแสดงถึงสิทธิและหน้าที่ตามใบอนุญาตให้ใช้คลื่นความถี่ของผู้ขอโอนใบอนุญาตให้ใช้คลื่นความถี่อย่างละเอียดครบถ้วน ชัดเจน และเข้าใจได้(๔) เอกสารหรือหลักฐานอื่นตามที่ กทช. เห็นสมควรข้อ ๑๕ให้เลขาธิการประกาศเผยแพร่ความประสงค์ตามความในข้อ ๑๔แก่สาธารณะเป็นระยะเวลาสิบห้าวันผู้ประสงค์คัดค้านการโอนใบอนุญาตให้ใช้คลื่นความถี่ให้ทำเป็นหนังสือขอคัดค้านยื่นต่อกทช.ได้ภายในสามสิบวันนับแต่วันที่มีการประกาศเผยแพร่ต่อสาธารณะโดยต้องแสดงเหตุผลและรายละเอียดประกอบการคัดค้านอย่างเพียงพอและชัดเจนข้อ ๑๖เมื่อพ้นกำหนดระยะเวลาตามความในข้อ ๑๕ ในกรณีที่เห็นสมควร กทช.อาจกำหนดรูปแบบและเงื่อนไขในการเจรจาเพื่อเข้าทำสัญญาการโอนใบอนุญาตให้ใช้คลื่นความถี่ก็ได้เงื่อนไขในการเจรจาเพื่อเข้าทำสัญญาการโอนใบอนุญาตให้ใช้คลื่นความถี่อย่างน้อยต้องประกอบด้วยหลักเกณฑ์ ดังต่อไปนี้(๑) ต้องไม่ก่อให้เกิดการกระทำอันเป็นการผูกขาด หรือลด หรือจำกัดการแข่งขันหรือก่อให้เกิดความไม่เป็นธรรมในการแข่งขันในการให้บริการโทรคมนาคม(๒) ต้องไม่เป็นการกีดกันทางการค้าในกิจการโทรคมนาคม(๓) ต้องไม่ทำให้เสื่อมสิทธิ ลดสิทธิ รอนสิทธิทอนสิทธิหรือเสียสิทธิเกินสมควรในการใช้บริการและการได้รับบริการของผู้ใช้บริการ(๔) ต้องไม่ส่งผลร้ายต่อคุณภาพและมาตรฐานในการให้บริการของผู้ขอโอนใบอนุญาตให้ใช้คลื่นความถี่(๕) ต้องไม่ก่อให้เกิดเศษเหลือของคลื่นความถี่อันไม่อาจนำมาใช้ประโยชน์หรือเป็นกรณีทำให้เสื่อมค่าของคลื่นความถี่เกินควร(๖) เงื่อนไขอื่นใดตามที่ กทช. เห็นสมควรให้เลขาธิการประกาศเผยแพร่เงื่อนไขในการเจรจาเพื่อเข้าทำสัญญาการโอนใบอนุญาตให้ใช้คลื่นความถี่แก่สาธารณะเป็นระยะเวลาสิบห้าวันข้อ ๑๗ภายหลังจากการเจรจาแล้วเสร็จ ในกรณีเป็นการโอนเพื่อใช้ในกิจการที่มิใช่เพื่อประโยชน์เชิงพาณิชย์ ผู้ขอโอนใบอนุญาตให้ใช้คลื่นความถี่และผู้ที่ขอรับโอนใบอนุญาตให้ใช้คลื่นความถี่ ต้องยื่นคำขอต่อ กทช. พร้อมนำเสนอเอกสารและหลักฐานเพื่อประกอบการพิจารณาดังต่อไปนี้(๑) หนังสือคำขอ ประกอบด้วยรายการ ดังต่อไปนี้(ก)ชื่อและที่อยู่หรือที่ตั้งสำนักงานใหญ่ของผู้ขอโอนใบอนุญาตให้ใช้คลื่นความถี่(ข) ชื่อและที่อยู่หรือที่ตั้งสำนักงานใหญ่ของผู้ขอรับโอนใบอนุญาตให้ใช้คลื่นความถี่(ค)รายละเอียดเกี่ยวกับสิทธิและหน้าที่ตามใบอนุญาตให้ใช้คลื่นความถี่ที่ต้องการทำการโอนโดยระบุถึงสิทธิและหน้าที่ตามใบอนุญาตให้ใช้คลื่นความถี่ที่ต้องการจะโอนอย่างครบถ้วนชัดเจนและเข้าใจได้(ง) รายละเอียดเกี่ยวกับผลที่ต้องการหากได้รับอนุญาตให้โอนคลื่นความถี่โดยเฉพาะเกี่ยวกับสิทธิและหน้าที่เกี่ยวกับคลื่นความถี่ของคู่สัญญาอย่างชัดเจนและเข้าใจได้(จ) อธิบายถึงเหตุผลความจำเป็นและความเหมาะสมที่ผู้ขอโอนใบอนุญาตให้ใช้คลื่นความถี่สมควรจะโอนใบอนุญาตให้ใช้คลื่นความถี่แก่ผู้ขอรับใบอนุญาตให้ใช้คลื่นความถี่อย่างละเอียดชัดเจนและเข้าใจได้(๒) เอกสารหรือสำเนาเอกสารแสดงถึงสิทธิและหน้าที่ตามใบอนุญาตให้ใช้คลื่นความถี่ของผู้ขอโอนใบอนุญาตให้ใช้คลื่นความถี่อย่างละเอียดครบถ้วน ชัดเจนและเข้าใจได้(๓)เอกสารหรือสำเนาเอกสารเกี่ยวกับสัญญาและข้อตกลงการโอนใบอนุญาตให้ใช้คลื่นความถี่ระหว่างผู้ขอโอนใบอนุญาตให้ใช้คลื่นความถี่และผู้ขอรับโอนใบอนุญาตให้ใช้คลื่นความถี่อย่างครบถ้วนโดยเฉพาะในส่วนของมูลค่าของสัญญาพร้อมกับลงนามรับรองความถูกต้องโดยคู่สัญญาทุกฝ่าย(๔)เอกสารหรือสำเนาเอกสารแสดงความยินยอมที่จะทำการโอนใบอนุญาตให้ใช้คลื่นความถี่ลงนามโดยผู้ขอโอนใบอนุญาตให้ใช้คลื่นความถี่และผู้ขอรับโอนใบอนุญาตให้ใช้คลื่นความถี่(๕) เอกสารหรือหลักฐานอื่นตามที่ กทช. เห็นสมควรข้อ ๑๘กรณีเป็นการโอนเพื่อใช้ในกิจการเพื่อประโยชน์เชิงพาณิชย์ผู้ขอโอนใบอนุญาตให้ใช้คลื่นความถี่ในกิจการเพื่อประโยชน์เชิงพาณิชย์และผู้ขอรับโอนใบอนุญาตให้ใช้คลื่นความถี่ในกิจการเพื่อประโยชน์เชิงพาณิชย์ต้องยื่นคำขอต่อ กทช. พร้อมนำเสนอเอกสารและหลักฐาน เพื่อประกอบการพิจารณาดังต่อไปนี้(๑) หนังสือคำขอ ประกอบด้วยรายการ ดังต่อไปนี้(ก) ชื่อและที่อยู่หรือที่ตั้งสำนักงานใหญ่ของผู้ขอโอนใบอนุญาตให้ใช้คลื่นความถี่(ข)ชื่อและที่อยู่หรือที่ตั้งสำนักงานใหญ่ของผู้ขอรับโอนใบอนุญาตให้ใช้คลื่นความถี่(ค)รายละเอียดเกี่ยวกับสิทธิและหน้าที่ตามใบอนุญาตให้ใช้คลื่นความถี่ที่ต้องการทำการโอนโดยระบุถึงสิทธิและหน้าที่ตามใบอนุญาตให้ใช้คลื่นความถี่ที่ต้องการจะโอนอย่างครบถ้วนชัดเจนและเข้าใจได้(ง) รายละเอียดเกี่ยวกับผลที่ต้องการ หากได้รับอนุญาตให้โอนคลื่นความถี่โดยเฉพาะเกี่ยวกับสิทธิและหน้าที่เกี่ยวกับคลื่นความถี่ของคู่สัญญาอย่างชัดเจนและเข้าใจได้(จ) อธิบายถึงเหตุผล ความจำเป็นและความเหมาะสมที่ผู้ขอโอนใบอนุญาตให้ใช้คลื่นความถี่สมควรจะโอนใบอนุญาตให้ใช้คลื่นความถี่แก่ผู้ขอรับใบอนุญาตให้ใช้คลื่นความถี่อย่างละเอียดชัดเจนและเข้าใจได้(ฉ) วิธีการดำเนินการและกรอบระยะเวลาในการดำเนินการเจรจาสัญญา(๒) เอกสารหรือสำเนาเอกสาร แสดงถึงสิทธิและหน้าที่ตามใบอนุญาตให้ใช้คลื่นความถี่ของผู้ขอโอนใบอนุญาตให้ใช้คลื่นความถี่และของผู้รับโอนใบอนุญาตให้ใช้คลื่นความถี่อย่างละเอียดครบถ้วนชัดเจนและเข้าใจได้(๓)เอกสารหรือสำเนาเอกสารเกี่ยวกับสัญญาและข้อตกลงการโอนใบอนุญาตให้ใช้คลื่นความถี่ระหว่างผู้ขอโอนใบอนุญาตให้ใช้คลื่นความถี่และผู้ขอรับโอนใบอนุญาตให้ใช้คลื่นความถี่อย่างครบถ้วนโดยเฉพาะในส่วนของมูลค่าของสัญญาพร้อมกับลงนามรับรองความถูกต้องโดยคู่สัญญาทุกฝ่าย(๔)เอกสารหรือสำเนาเอกสารแสดงความยินยอมที่จะทำการโอนใบอนุญาตให้ใช้คลื่นความถี่ลงนามโดยผู้ขอโอนใบอนุญาตให้ใช้คลื่นความถี่และผู้ขอรับโอนใบอนุญาตให้ใช้คลื่นความถี่(๕) รายงานการวิเคราะห์เบื้องต้นเกี่ยวกับผลกระทบที่อาจเกิดขึ้นต่อตลาดการแข่งขันในภาคอุตสาหกรรม การใช้ทรัพยากรโทรคมนาคม คุณภาพการให้บริการและผลกระทบแก่ผู้ใช้บริการ(๖) เอกสารหรือหลักฐานอื่นตามที่ กทช. เห็นสมควรข้อ ๑๙ให้หน่วยงานภายในสำนักงานคณะกรรมการกิจการโทรคมนาคมแห่งชาติที่เกี่ยวข้องดำเนินการประกาศคำขอและเอกสารอื่นตามข้อ๑๗ และข้อ ๑๘ แล้วแต่กรณีต่อสาธารณะเป็นการทั่วไปภายในหนึ่งวันนับแต่ได้รับคำขอข้อ ๒๐เมื่อได้รับคำขอโอนคลื่นความถี่ ให้เลขาธิการตรวจสอบความถูกต้องของข้อมูลและจัดทำรายงานประเมินผลกระทบการโอนใบอนุญาตให้ใช้คลื่นความถี่เบื้องต้นให้แล้วเสร็จภายในสามสิบวันนับแต่วันที่ได้รับคำร้องขอในการนี้ กทช.อาจสั่งให้เลขาธิการดำเนินการจัดซื้อจัดจ้างบริษัทหรือที่ปรึกษาทำรายงานประเมินผลกระทบเบื้องต้นให้แล้วเสร็จภายในสามสิบวันนับแต่วันที่ดำเนินการจัดซื้อจัดจ้างแล้วเสร็จหรือให้ดำเนินการทั้งสองกรณีข้างต้นกอปรกัน และนำเสนอต่อ กทช. เพื่อพิจารณาต่อไปในกรณีมีเหตุอันสมควรกทช.อาจขยายระยะเวลาดำเนินการตามความในวรรคหนึ่งได้แต่ต้องไม่เกินกว่าเก้าสิบวันนับแต่วันที่ดำเนินการจัดซื้อจัดจ้างแล้วเสร็จรายงานการประเมินผลกระทบการโอนใบอนุญาตให้ใช้คลื่นความถี่จะต้องประกอบไปด้วยเนื้อหาดังต่อไปนี้เป็นอย่างน้อย(๑) ระบุถึงเหตุผลความจำเป็นและความเหมาะสมของการโอนใบอนุญาตให้ใช้คลื่นความถี่(๒) รายละเอียดเกี่ยวกับผู้ประสงค์จะรับโอนใบอนุญาตให้ใช้คลื่นความถี่(๓)แผนธุรกิจและแผนดำเนินการของผู้ประสงค์จะรับโอนใบอนุญาตให้ใช้คลื่นความถี่โดยละเอียดและชัดแจ้ง(๔)ผลการวัดประเมินต้นทุนและผลประโยชน์ในเชิงปริมาณที่อาจเกิดขึ้นในการโอนคลื่นความถี่(๕) การวิเคราะห์เบื้องต้นเกี่ยวกับผลกระทบที่อาจเกิดขึ้นในตลาดการแข่งขันในภาคอุตสาหกรรมทรัพยากรโทรคมนาคม คุณภาพการให้บริการและผู้ใช้บริการทั้งในทางเศรษฐศาสตร์และทางสังคมศาสตร์(๖)การวิเคราะห์เบื้องต้นเกี่ยวกับผลกระทบที่อาจเกิดขึ้นต่อผู้ประกอบการขนาดเล็กและกลุ่มผู้ที่อาจได้รับผลกระทบทางลบหรือไม่ได้สัดส่วน(๗) การวิเคราะห์เบื้องต้นเกี่ยวกับผลกระทบที่อาจเกิดขึ้นทางเศรษฐกิจ สังคมการศึกษา วัฒนธรรม ความมั่นคงของรัฐ และประโยชน์สาธารณะอื่นรวมทั้งการแข่งขันโดยเสรีอย่างเป็นธรรม(๘) เอกสารหรือรายละเอียดอื่นที่ กทช. เห็นสมควรข้อ ๒๑ในกรณีที่ กทช. เห็นสมควร กทช. อาจสั่งให้เลขาธิการดำเนินการจัดซื้อจัดจ้างบริษัทหรือที่ปรึกษาดำเนินการจัดทำรายงานผลกระทบฉบับสมบูรณ์จากการโอนใบอนุญาตให้ใช้คลื่นความถี่ เพื่อนำมาประกอบการพิจารณาต่อไปโดยให้เลขาธิการดำเนินการแล้วเสร็จภายในหกสิบวันนับแต่วันที่ กทช. มอบหมายให้นำระเบียบคณะกรรมการกิจการโทรคมนาคมแห่งชาติเรื่อง การประเมินผลกระทบจากการกำกับดูแลมาใช้บังคับกับกรณีการจัดทำผลกระทบฉบับสมบูรณ์ตามความในวรรคหนึ่งส่วนที่ ๒กระบวนการพิจารณา ข้อ ๒๒ในการพิจารณาอนุญาตการโอนใบอนุญาตให้ใช้คลื่นความถี่ กทช.จะพิจารณาความชอบด้วยกฎหมายและความเหมาะสมในการดำเนินการโดยคำนึงถึงประโยชน์สูงสุดของประชาชนในระดับชาติและระดับท้องถิ่น ในด้านการศึกษาวัฒนธรรม ความมั่นคงของรัฐ และประโยชน์สาธารณะอื่นรวมทั้งการแข่งขันโดยเสรีอย่างเป็นธรรมและต้องดำเนินการในลักษณะที่มีการกระจายการใช้ประโยชน์โดยทั่วถึงในกิจการด้านต่างๆให้เหมาะสมแก่การเป็นทรัพยากรสื่อสารของชาติเพื่อประโยชน์สาธารณะความเหมาะสมในการพิจารณาอนุญาตให้โอนใบอนุญาตให้ใช้คลื่นความถี่ตามความในวรรคหนึ่งให้คำนึงถึงหลักเกณฑ์ดังต่อไปนี้(๑) การโอนใบอนุญาตให้ใช้คลื่นความถี่เป็นกรณีจำเป็นและเหมาะสม(๒) การโอนใบอนุญาตให้ใช้คลื่นความถี่ไม่เป็นกรณีขัดต่อสิทธิและหน้าที่ตามการอนุญาตใช้คลื่นความถี่หรือใบอนุญาตให้ใช้คลื่นความถี่(๓)การโอนใบอนุญาตให้ใช้คลื่นความถี่สอดคล้องและเป็นไปตามแผนแม่บทการบริหารคลื่นความถี่และตารางกำหนดคลื่นความถี่แห่งชาติ(๔) ผู้ขอรับโอนใบอนุญาตให้ใช้คลื่นความถี่สามารถปฏิบัติตามเงื่อนไขหรือข้อกำหนดการอนุญาตใช้คลื่นความถี่ตามใบอนุญาตให้ใช้คลื่นความถี่ได้(๕)ผู้ขอโอนใบอนุญาตให้ใช้คลื่นความถี่และผู้ขอรับรับโอนใบอนุญาตให้ใช้คลื่นความถี่สามารถปฏิบัติตามเงื่อนไขหรือข้อกำหนดที่ กทช. จะตั้งหรือกำหนดขึ้นเพิ่มเติมได้(๖)การโอนใบอนุญาตให้ใช้คลื่นความถี่เป็นกรณีที่เป็นการเพิ่มหรือคงไว้ซึ่งความมีประสิทธิภาพในการใช้คลื่นความถี่และไม่ก่อให้เกิดจากการรบกวนอย่างรุนแรง(๗)การโอนใบอนุญาตให้ใช้คลื่นความถี่เป็นกรณีไม่ก่อให้เกิดเศษเหลือของคลื่นความถี่อันไม่อาจนำมาใช้ประโยชน์หรือเป็นกรณีทำให้เสื่อมค่าของคลื่นความถี่เกินควร(๘) การโอนใบอนุญาตให้ใช้คลื่นความถี่จะต้องไม่เป็นกรณีทำให้เสื่อมสิทธิลดสิทธิรอนสิทธิทอนสิทธิหรือเสียสิทธิเกินสมควรในการใช้บริการและการได้รับบริการของผู้ใช้บริการหรือเป็นการส่งผลร้ายต่อคุณภาพและมาตรฐานในการให้บริการของผู้ขอโอนใบอนุญาตให้ใช้คลื่นความถี่(๙) การโอนใบอนุญาตให้ใช้คลื่นความถี่จะต้องไม่ส่งผลเป็นการผูกขาด หรือลดหรือจำกัดการแข่งขันหรือก่อให้เกิดความไม่เป็นธรรมในการแข่งขันในการให้บริการโทรคมนาคมหรือเป็นการกีดกันทางการค้าในกิจการโทรคมนาคมข้อ ๒๓กทช.จะต้องพิจารณาการโอนใบอนุญาตให้ใช้คลื่นความถี่ให้แล้วเสร็จภายในสามสิบวันนับแต่วันที่ได้รับเอกสารและหลักฐานครบถ้วนในการพิจารณาการโอนใบอนุญาตให้ใช้คลื่นความถี่กทช. อาจให้มีการจัดรับฟังความคิดเห็นสาธารณะเป็นการทั่วไป ตามระเบียบคณะกรรมการกิจการโทรคมนาคมแห่งชาติว่าด้วยการรับฟังความคิดเห็นสาธารณะพ.ศ. ๒๕๔๘ เพื่อประกอบการพิจารณาก็ได้ข้อ ๒๔ให้เลขาธิการทำหนังสือแจ้งผลการพิจารณาให้โอนใบอนุญาตให้ใช้คลื่นความถี่ของกทช.แก่ผู้ขอโอนใบอนุญาตให้ใช้คลื่นความถี่และผู้ขอรับโอนใบอนุญาตให้ใช้คลื่นความถี่ในทันทีกรณีมีเหตุจำเป็นเพื่อประโยชน์สาธารณะกทช.อาจกำหนดเงื่อนไขหรือข้อกำหนดในการใช้คลื่นความถี่เพิ่มเติมจากสิทธิและหน้าที่ตามสัญญาและข้อตกลงการโอนใบอนุญาตให้ใช้คลื่นความถี่ที่ได้มีการตกลงกันและหรือสิทธิและหน้าที่ที่มีอยู่ในใบอนุญาตให้ใช้คลื่นความถี่นั้นแก่ผู้ขอโอนใบอนุญาตให้ใช้คลื่นความถี่และหรือผู้รับโอนใบอนุญาตให้ใช้คลื่นความถี่ในกรณีที่กทช. ไม่อนุญาตการโอนใบอนุญาตให้ใช้คลื่นความถี่ต้องทำเป็นหนังสือแจ้งแก่ผู้ขอโอนใบอนุญาตให้ใช้คลื่นความถี่และผู้ขอรับโอนใบอนุญาตให้ใช้คลื่นความถี่ในทันทีพร้อมทั้งระบุถึงเหตุของการไม่อนุญาตการโอนใบอนุญาตให้ใช้คลื่นความถี่ข้อ ๒๕เมื่อ กทช. พิจารณาการโอนใบอนุญาตให้ใช้คลื่นความถี่แล้วเสร็จต้องจัดทำรายงานการพิจารณาดังกล่าวพร้อมทั้งอธิบายถึงเหตุผลประกอบให้แล้วเสร็จภายในสามสิบวันนับแต่มีมติในเรื่องดังกล่าวและให้เลขาธิการประกาศเผยแพร่ผ่านทางเว็บไซต์ของสำนักงานโดยมิชักช้าข้อ ๒๖หนังสืออนุญาตการโอนใบอนุญาตให้ใช้คลื่นความถี่ต้องระบุถึงสิทธิและหน้าที่ที่เกิดขึ้นและหรือสิ้นสุดลงจากการโอนใบอนุญาตให้ใช้คลื่นความถี่ของผู้ขอโอนใบอนุญาตให้ใช้คลื่นความถี่และผู้รับโอนใบอนุญาตให้ใช้คลื่นความถี่และอำนาจในการกำกับดูแลของ กทช. ในเรื่องการใช้คลื่นความถี่รวมถึงเงื่อนไขหรือข้อกำหนดในการใช้คลื่นความถี่ที่ กทช. กำหนดเพิ่มเติมส่วนที่ ๓ผลของการโอนใบอนุญาตให้ใช้คลื่นความถี่ ข้อ ๒๗ในกรณีที่ กทช. อนุญาตการโอนใบอนุญาตให้ใช้คลื่นความถี่สิทธิและหน้าที่ของผู้ขอโอนใบอนุญาตให้ใช้คลื่นความถี่และผู้รับโอนใบอนุญาตให้ใช้คลื่นความถี่ย่อมเป็นไปตามที่กทช. อนุญาตให้มีการโอนใบอนุญาตให้ใช้คลื่นความถี่และหนังสืออนุญาตการโอนใบอนุญาตให้ใช้คลื่นความถี่ในทันทีรวมทั้งมีสิทธิและหน้าที่ตามกฎหมายว่าด้วยองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม และกฎหมายว่าด้วยการประกอบกิจการโทรคมนาคมให้เลขาธิการจัดทำและส่งใบอนุญาตให้ใช้คลื่นความถี่ตามวรรคแรกให้แก่ผู้รับโอนใบอนุญาตให้ใช้คลื่นความถี่ภายในเจ็ดวันนับแต่วันที่ กทช.อนุญาตการโอนใบอนุญาตให้ใช้คลื่นความถี่ใบอนุญาตให้ใช้คลื่นความถี่เดิมให้สิ้นผลในทันทีที่กทช. มีมติอนุญาตการโอนคลื่นความถี่ตามความในวรรคสองข้อ ๒๘การพิจารณาการโอนใบอนุญาตให้ใช้คลื่นความถี่ กทช. อาจกำหนดให้ผู้ขอโอนใบอนุญาตให้ใช้คลื่นความถี่และผู้ขอรับโอนใบอนุญาตให้ใช้คลื่นความถี่จัดหาประกันที่เหมาะสมแก่เลขาธิการเพื่อประกันการชำระค่าธรรมเนียมการโอนใบอนุญาตให้ใช้คลื่นความถี่และค่าธรรมเนียมการใช้คลื่นความถี่ได้การกำหนดประกันตามวรรคแรกต้องมีมูลค่าไม่มากไปกว่าอัตราค่าธรรมเนียมการโอนตามวิธีการคำนวณในข้อ๓๐ แห่งประกาศนี้ส่วนที่ ๔ค่าธรรมเนียมใบอนุญาตการโอนคลื่นความถี่ ข้อ ๒๙เมื่อ กทช.อนุญาตการโอนใบอนุญาตให้ใช้คลื่นความถี่สิทธิและหน้าที่ในส่วนที่เกี่ยวกับค่าธรรมเนียมการใช้คลื่นความถี่ย่อมถูกโอนไปด้วยตามส่วนข้อ ๓๐ในการอนุญาตการโอนใบอนุญาตให้ใช้คลื่นความถี่ กทช.อาจกำหนดให้ผู้ขอโอนใบอนุญาตให้ใช้คลื่นความถี่และผู้รับโอนใบอนุญาตให้ใช้คลื่นความถี่ต้องชำระค่าธรรมเนียมการโอนใบอนุญาตให้ใช้คลื่นความถี่ไม่เกินอัตราดังต่อไปนี้ได้แล้วแต่อย่างใดมากกว่า(๑) ร้อยละห้าของมูลค่าของคลื่นความถี่ตามสัญญา(๒) ร้อยละห้าของมูลค่าประเมินของคลื่นความถี่กทช.สามารถพิจารณาเพิ่มค่าธรรมเนียมการโอนใบอนุญาตให้ใช้คลื่นความถี่เพื่อการตอบสนองต่อนโยบายในเชิงกำกับดูแลกิจการโทรคมนาคมของกทช. หรือเพื่อกระตุ้นหรือส่งเสริมให้เกิดการใช้คลื่นความถี่อย่างมีประสิทธิภาพทั้งนี้รวมค่าธรรมเนียมการโอนใบอนุญาตให้ใช้คลื่นความถี่ทั้งสิ้นแล้วต้องไม่เกินอัตราดังต่อไปนี้แล้วแต่อย่างใดมากกว่า(๑) ร้อยละสิบของมูลค่าของคลื่นความถี่ตามสัญญา(๒) ร้อยละสิบของมูลค่าประเมินของคลื่นความถี่จำนวนสุทธิของค่าธรรมเนียมการโอนใบอนุญาตให้ใช้คลื่นความถี่ที่กทช. หนดจะต้องหักจำนวนที่ได้มีการวางประกันแก่เลขาธิการแล้วตามข้อ ๒๘ข้อ ๓๑ผู้ขอโอนใบอนุญาตให้ใช้คลื่นความถี่และผู้รับโอนใบอนุญาตให้ใช้คลื่นความถี่ต้องชำระค่าธรรมเนียมการโอนใบอนุญาตให้ใช้คลื่นความถี่ภายในสามสิบวันนับแต่วันที่กทช.อนุญาตการโอนใบอนุญาตให้ใช้คลื่นความถี่การชำระค่าธรรมเนียมการโอนใบอนุญาตให้ใช้คลื่นความถี่ตามวรรคหนึ่งกทช. อาจกำหนดให้ชำระเป็นงวดหรือเป็นรายปีหรือวิธีการอื่นใดที่ กทช. เห็นสมควรได้ในกรณีที่ผู้ขอโอนใบอนุญาตให้ใช้คลื่นความถี่และผู้รับโอนใบอนุญาตให้ใช้คลื่นความถี่ไม่ชำระหรือขาดชำระค่าธรรมเนียมการโอนใบอนุญาตให้ใช้คลื่นความถี่โดยเลขาธิการได้มีหนังสือแจ้งเตือนแก่ผู้นั้นแล้วเป็นระยะเวลาอย่างน้อยสิบห้าวันกทช. อาจมีคำสั่งเพิกถอนการอนุญาตการโอนใบอนุญาตให้ใช้คลื่นความถี่ได้ข้อ ๓๒ให้นำรายได้จากการจัดเก็บค่าธรรมเนียมการโอนใบอนุญาตให้ใช้คลื่นความถี่ที่หักค่าใช้จ่ายจากการบริหารทั่วไปในการดำเนินการเพื่อพิจารณาการโอนใบอนุญาตให้ใช้คลื่นความถี่ในแต่ละครั้งเรียบร้อยแล้วนำ ส่งกระทรวงการคลังและกองทุนพัฒนากิจการโทรคมนาคมเพื่อประโยชน์สาธารณะสัดส่วนการนำส่งรายได้ตามความในวรรคหนึ่งให้เป็นไปตามสัดส่วนที่กทช. ประกาศกำหนดหมวด ๓การร่วมใช้คลื่นความถี่ ข้อ ๓๓ในกรณีที่ผู้รับใบอนุญาตให้ใช้คลื่นความถี่ประสงค์จะให้ผู้อื่นร่วมใช้คลื่นความถี่ให้นำหลักเกณฑ์และวิธีการขออนุญาตให้ผู้อื่นร่วมใช้คลื่นความถี่ดังกล่าวให้นำบทบัญญัติในหมวด๒ ส่วนที่ ๑ มาใช้บังคับโดยอนุโลมข้อ ๓๔ให้นำบทบัญญัติในหมวด ๒ ส่วนที่ ๒ว่าด้วยกระบวนการพิจารณาการโอนใบอนุญาตให้ใช้คลื่นความถี่และส่วนที่ ๓ว่าด้วยผลของการโอนใบอนุญาตให้ใช้คลื่นความถี่แห่งประกาศนี้มาใช้บังคับแก่กรณีการร่วมใช้คลื่นความถี่โดยอนุโลมหมวด ๔การขอเข้าใช้คลื่นความถี่แทนที่ ข้อ ๓๕ผู้มีความประสงค์จะขอเข้าใช้คลื่นความถี่ในกิจการเพื่อประโยชน์เชิงพาณิชย์แทนที่ผู้รับใบอนุญาตให้ใช้คลื่นความถี่ใดที่ได้รับจัดสรรหรือรับอนุญาตให้ใช้คลื่นความถี่ไว้แล้วจะต้องทำคำร้องเป็นหนังสือต่อกทช. พร้อมนำเสนอเอกสารและรายละเอียด เพื่อประกอบการพิจารณาดังต่อไปนี้(๑) รายละเอียดของคลื่นความถี่ที่จะขอเข้าใช้คลื่นความถี่แทนที่(๒) หลักการและเหตุผลของการขอเข้าใช้คลื่นความถี่แทนที่(๓) รายละเอียดแสดงถึงสถานะการใช้ วัตถุประสงค์ของการใช้ประเภทและวิธีการนำคลื่นความถี่ไปใช้ของผู้รับใบอนุญาตให้ใช้คลื่นความถี่(๔) หลักการและเหตุผลแสดงรายละเอียดเกี่ยวกับการจะนำคลื่นความถี่ไปใช้วัตถุประสงค์ของการใช้ประเภทและวิธีการใช้คลื่นความถี่ที่ตนต้องการเข้าใช้คลื่นความถี่แทนที่(๕)บทวิเคราะห์โดยละเอียดเกี่ยวกับผลกระทบทั้งในทางบวกและทางลบต่อประชาชนในระดับชาติและระดับท้องถิ่นในด้านการศึกษา วัฒนธรรม ความมั่นคงของรัฐ และประโยชน์สาธารณะอื่น หาก กทช.อนุญาตให้เข้าใช้คลื่นความถี่แทนที่(๖) บทวิเคราะห์โดยละเอียดถึงประสิทธิภาพความคุ้มค่าที่จะเพิ่มขึ้นหรือลดลงทั้งในแง่มุมทางเศรษฐกิจ สังคม การเมือง กฎหมายและเทคโนโลยีในการใช้คลื่นความถี่หาก กทช. อนุญาตให้เข้าใช้คลื่นความถี่แทนที่(๗)บทวิเคราะห์โดยละเอียดเกี่ยวกับผลกระทบทั้งในทางบวกและทางลบต่อการแข่งขันโดยเสรีอย่างเป็นธรรมและการกระจายการใช้ประโยชน์โดยทั่วถึงในกิจการด้านต่างๆหาก กทช. อนุญาตให้เข้าใช้คลื่นความถี่แทนที่(๘) มูลค่าของคลื่นความถี่ และจำนวนค่าชดเชยการเข้าใช้คลื่นความถี่แทนที่ที่ตนพิจารณาว่าเหมาะสมรวมทั้งระบุถึงรายละเอียดของวิธีการในการคำนวณค่าชดเชยดังกล่าว(๙) เอกสารและรายละเอียดอื่นที่ กทช. เห็นสมควรเมื่อกทช. ได้รับหนังสือแจ้งความประสงค์ตามวรรคหนึ่ง ให้เลขาธิการแจ้งเป็นลายลักษณ์อักษรแก่ผู้ได้รับใบอนุญาตให้ใช้คลื่นความถี่ที่เกี่ยวข้องทุกรายและต้องทำการประกาศแก่สาธารณะถึงความประสงค์ในการเข้าใช้คลื่นความถี่แทนที่โดยมิชักช้าข้อ ๓๖ผู้ได้รับใบอนุญาตให้ใช้คลื่นความถี่ในคลื่นความถี่เดิมที่มีผู้แสดงความประสงค์จะขอเข้าใช้คลื่นความถี่แทนที่อาจจัดทำคำโต้แย้งหรือคำคัดค้านข้อเท็จจริงพร้อมทั้งจัดทำรายงานประเมินสถานะการใช้คลื่นความถี่ของตนเสนอ กทช.เพื่อประกอบการพิจารณาการเข้าใช้คลื่นความถี่แทนที่ภายในสามสิบวันนับแต่วันที่ได้รับแจ้งถึงความประสงค์ในการเข้าใช้คลื่นความถี่แทนที่รายละเอียดและองค์ประกอบของรายงานประเมินสถานะการใช้คลื่นความถี่ตามวรรคหนึ่งให้เป็นไปตามข้อ ๓๕ โดยอนุโลมข้อ ๓๗ให้เลขาธิการประกาศเผยแพร่เอกสารตามข้อ ๓๕ และข้อ ๓๖ แก่สาธารณะโดยมิชักช้าผู้มีส่วนได้เสียหรือประชาชนทั่วไปสามารถแสดงความเห็นเป็นหนังสือหรือส่งเอกสารและหลักฐานที่เกี่ยวข้องใดเพิ่มเติมเพื่อประกอบการพิจารณาการเข้าใช้คลื่นความถี่แทนที่ได้ภายในสามสิบวันนับแต่วันที่เลขาธิการประกาศเผยแพร่เอกสารตามข้อนี้ทั้งนี้ในกรณีที่เห็นสมควร กทช.อาจให้มีการจัดรับฟังความคิดเห็นสาธารณะเป็นการทั่วไปตามระเบียบคณะกรรมการกิจการโทรคมนาคมแห่งชาติว่าด้วยการรับฟังความคิดเห็นสาธารณะพ.ศ.๒๕๔๘ ก็ได้ข้อ ๓๘กทช.จะพิจารณาการเข้าใช้คลื่นความถี่แทนที่จากเอกสารและข้อมูลที่ปรากฏในรายงานประเมินสถานการณ์ใช้คลื่นความถี่ตามข้อ๓๕ และข้อ ๓๖ พร้อมความเห็นเป็นหนังสือจากผู้มีส่วนได้เสียหรือประชาชนทั่วไปหรือความเห็นสาธารณะจากการจัดรับฟังความคิดเห็นตามข้อ๓๗กทช.จะอนุญาตการเข้าใช้คลื่นความถี่แทนที่ หากเป็นกรณีใดกรณีหนึ่ง ดังต่อไปนี้(๑)กรณีการใช้คลื่นความถี่ของผู้รับใบอนุญาตให้ใช้คลื่นความถี่ไม่ก่อให้เกิดประโยชน์สูงสุดของประชาชนในระดับชาติและระดับท้องถิ่นในด้านการศึกษา วัฒนธรรม ความมั่นคงของรัฐ หรือประโยชน์สาธารณะอื่นรวมทั้งการแข่งขันโดยเสรีอย่างเป็นธรรมหรือไม่เป็นการดำเนินการในลักษณะที่มีการกระจายการใช้ประโยชน์โดยทั่วถึงในกิจการด้านต่างๆ ให้เหมาะสมแก่การเป็นทรัพยากรสื่อสารของชาติเพื่อประโยชน์สาธารณะและการเข้าใช้คลื่นความถี่แทนที่สามารถตอบสนองต่อเป้าหมายดังกล่าวได้ดีกว่า(๒)กรณีการใช้คลื่นความถี่ของผู้รับใบอนุญาตให้ใช้คลื่นความถี่เป็นไปอย่างไม่มีประสิทธิภาพในระยะยาวหรือไม่ประหยัดคุ้มค่าเท่าที่ควรและการเข้าใช้คลื่นความถี่แทนที่สามารถเพิ่มประสิทธิภาพและความประหยัดคุ้มค่าในการใช้คลื่นความถี่นั้นได้อย่างมากในระยะยาวทั้งยังเป็นการก่อประโยชน์ในทางเศรษฐศาสตร์โดยรวม (Economic welfare gain)(๓)กรณีคลื่นความถี่ที่ได้จัดสรรหรืออนุญาตให้ใช้แก่ผู้รับใบอนุญาตให้ใช้คลื่นความถี่เป็นผลให้เกิดการผูกขาดหรือลด หรือจำกัดการแข่งขันหรือก่อให้เกิดความไม่เป็นธรรมในการแข่งขันในการให้บริการโทรคมนาคมหรือเป็นการกีดกันทางการค้าในกิจการโทรคมนาคมและการเข้าใช้คลื่นความถี่แทนที่ส่งผลเป็นการเพิ่มการแข่งขันในการให้บริการโทรคมนาคมข้อ ๓๙ในการอนุญาตให้เข้าใช้คลื่นความถี่แทนที่ กทช.อาจอนุญาตให้ผู้ขอเข้าใช้คลื่นความถี่แทนที่มีสิทธิและหน้าที่เกี่ยวกับคลื่นความถี่ตามที่กทช. เห็นสมควรและเหมาะสมแต่ต้องไม่มากไปกว่าที่ผู้ขอเข้าใช้คลื่นความถี่แทนที่ระบุในรายงานประเมินสถานการณ์ใช้คลื่นความถี่เพื่อการเข้าใช้คลื่นความถี่แทนที่เพื่อประโยชน์สาธารณะกทช. อาจกำหนดเงื่อนไขหรือข้อกำหนดในการใช้คลื่นความถี่เพิ่มเติมได้ข้อ ๔๐ในกรณีที่ กทช. อนุญาตให้มีการเข้าใช้คลื่นความถี่แทนที่ กทช.อาจกำหนดให้ผู้เข้าใช้คลื่นความถี่แทนที่จ่ายค่าชดเชยการเข้าใช้คลื่นความถี่แทนที่แก่ผู้ได้รับใบอนุญาตให้ใช้คลื่นความถี่ที่ถูกแทนที่เป็นจำนวนเงินตามที่กทช. เห็นสมควร โดยคำนึงถึงมูลค่าการลงทุนทั้งหมดที่ได้ลงทุนแล้วซึ่งพิจารณาจากต้นทุนทางเศรษฐศาสตร์เป็นสำคัญแต่ทั้งหมดต้องไม่มากไปกว่ามูลค่าประเมินของคลื่นความถี่นั้นในการกำหนดค่าชดเชยการเข้าใช้คลื่นความถี่แทนที่กทช. อาจพิจารณาเพิ่มหรือลดค่าชดเชยการเข้าใช้คลื่นความถี่แทนที่เพื่อตอบสนองต่อนโยบายการกำกับดูแลการใช้คลื่นความถี่ของ กทช.ตามวัตถุประสงค์ที่ได้บัญญัติในประกาศนี้ข้อ ๔๑กรณีได้รับการร้องขอจากผู้รับใบอนุญาตให้ใช้คลื่นความถี่ที่ถูกเข้าใช้แทนที่กทช. อาจพิจารณาอนุญาตให้ใช้คลื่นความถี่อื่นใดตามที่เห็นสมควรเพื่อทดแทนคลื่นความถี่ที่ถูกเข้าใช้แทนที่ได้โดยคำนึงถึงวัตถุประสงค์ที่กำหนดในข้อ ๓๘การดำเนินการขอรับคลื่นความถี่ทดแทนตามวรรคหนึ่งให้เป็นไปตามประกาศคณะกรรมการกิจการโทรคมนาคมแห่งชาติว่าด้วยการจัดสรรคลื่นความถี่และการขอรับใบอนุญาตให้ใช้คลื่นความถี่ในกิจการโทรคมนาคมข้อ ๔๒ให้เลขาธิการทำหนังสือแจ้งผลการพิจารณาของ กทช.แก่ผู้รับใบอนุญาตให้ใช้คลื่นความถี่รายเดิมและผู้ขอเข้าใช้คลื่นความถี่แทนที่พร้อมทั้งระบุถึงเหตุผลภายในห้าวันนับแต่วันที่ กทช. มีมติข้อ ๔๓ผู้ได้รับอนุญาตให้ใช้ความถี่แทนที่ที่ประสงค์จะนำคลื่นความถี่ไปประกอบกิจการโทรคมนาคมต้องได้รับใบอนุญาตประกอบกิจการโทรคมนาคมจากกทช. ด้วยข้อ ๔๔ในการพิจารณาการเข้าใช้คลื่นความถี่แทนที่ กทช.อาจกำหนดให้ผู้มีความประสงค์จะเข้าใช้คลื่นความถี่แทนที่จัดหาประกันที่เหมาะสมเพื่อประกันการชำระค่าธรรมเนียมการเข้าใช้คลื่นความถี่แทนที่ค่าชดเชยการเข้าใช้คลื่นความถี่แทนที่ และค่าธรรมเนียมการใช้คลื่นความถี่ได้ในกรณีที่กทช. กำหนดให้มีการประกัน ตามวรรคหนึ่ง หากไม่มีการจัดหาประกันดังกล่าวกทช.อาจไม่ดำเนินการพิจารณาการเข้าใช้คลื่นความถี่แทนที่ได้การคำนวณค่าธรรมเนียมการเข้าใช้คลื่นความถี่แทนที่ตามวรรคแรกให้นำวิธีการคำนวณ ตามข้อ ๓๐ แห่งประกาศนี้มาใช้แก่กรณีโดยอนุโลมข้อ ๔๕การอนุญาตการเข้าใช้คลื่นความถี่แทนที่ของ กทช. ต้องทำเป็นหนังสือโดยระบุถึงสิทธิและหน้าที่ที่เกิดขึ้นและหรือสิ้นสุดลงจากการอนุญาตการเข้าใช้คลื่นความถี่แทนที่ของผู้รับใบอนุญาตให้ใช้คลื่นความถี่และผู้เข้าใช้คลื่นความถี่แทนที่และอำนาจในการกำกับดูแลของ กทช. ในเรื่องการใช้คลื่นความถี่รวมถึงเงื่อนไขหรือข้อกำหนดในการใช้คลื่นความถี่ที่ กทช. กำหนดเพิ่มเติมผู้เข้าใช้คลื่นความถี่แทนที่จะต้องดำเนินการเพื่อขอรับใบอนุญาตให้ใช้คลื่นความถี่ตามที่กฎหมายกำหนดเลขาธิการต้องจัดทำและจัดส่งหนังสืออนุญาตการเข้าใช้คลื่นความถี่แทนที่ให้แก่ผู้เข้าใช้คลื่นความถี่แทนที่ภายในเจ็ดวันนับแต่วันที่กทช. อนุญาตการโอนใบอนุญาตให้ใช้คลื่นความถี่ข้อ ๔๖ให้นำบทบัญญัติในหมวด ๒ ส่วนที่ ๒ว่าด้วยกระบวนการพิจารณาการโอนใบอนุญาตให้ใช้คลื่นความถี่และส่วนที่ ๓ว่าด้วยผลของการโอนใบอนุญาตให้ใช้คลื่นความถี่แห่งประกาศนี้มาใช้บังคับแก่กรณีการเข้าใช้คลื่นความถี่แทนที่โดยอนุโลมหมวด ๕การกำหนดและจัดสรรคลื่นความถี่ใหม่ ส่วนที่ ๑คณะกรรมการกำหนดและจัดสรรคลื่นความถี่ใหม่ ข้อ ๔๗กทช. อาจดำเนินการกำหนดและจัดสรรคลื่นความถี่ใหม่ (Refarming) โดยการเรียกคืนคลื่นความถี่ใดอันได้ถูกจัดสรรหรืออนุญาตให้แก่ผู้รับใบอนุญาตเพื่อการจัดสรรหรืออนุญาตให้ใช้คลื่นความถี่ใหม่ตามบทบัญญัติในหมวดนี้กทช.จะพิจารณากำหนดและจัดสรรคลื่นความถี่ใหม่จากรายงานการประเมินสถานการณ์ใช้คลื่นความถี่ตามบทบัญญัติในหมวดนี้ข้อ ๔๘ให้ กทช. แต่งตั้งกรรมการคณะหนึ่งเรียกว่า คณะกรรมการกำหนดและจัดสรรคลื่นความถี่ใหม่ จำนวนตั้งแต่สี่คนขึ้นไปแต่ไม่เกินเจ็ดคนเพื่อดำเนินการตามประกาศนี้คณะกรรมการกำหนดและจัดสรรคลื่นความถี่ใหม่ประกอบไปด้วยผู้ทรงคุณวุฒิที่มีความเชี่ยวชาญในเรื่องคลื่นความถี่และมีองค์ประกอบดังต่อไปนี้(๑) สำเร็จการศึกษาในสาขาวิชาต่าง ๆ ดังต่อไปนี้(ก) วิศวกรรมการไฟฟ้า หรืออิเล็กทรอนิกส์ หรือโทรคมนาคมจำนวนไม่น้อยกว่าสองคน(ข) เศรษฐศาสตร์มหภาค จำนวนไม่น้อยกว่าหนึ่งคน(ค) เศรษฐศาสตร์จุลภาค จำนวนไม่น้อยกว่าหนึ่งคน(ง) นิติศาสตร์สาขาหรือภาควิชาธุรกิจระหว่างประเทศหรือการค้าระหว่างประเทศจำนวนหนึ่งคน(จ) บริหารธุรกิจ หรือบริหารรัฐกิจ หรือรัฐศาสตร์สาขาหรือภาควิชานโยบายสาธารณะ หรืออื่นใดที่เกี่ยวข้องกับการบริการสาธารณะจำนวนหนึ่งคน(๒) บุคคลตาม (๑) ต้องเป็นผู้มีวุฒิการศึกษาและมีประสบการณ์ทางการบริหารหรือทางวิชาการเกี่ยวข้องกับคลื่นความถี่หรือคลื่นแม่เหล็กไฟฟ้าดังต่อไปนี้(ก) สำเร็จการศึกษาในระดับปริญญาตรี ต้องมีประสบการณ์ไม่น้อยกว่าสิบปี(ข) สำเร็จการศึกษาในระดับปริญญาโทขึ้นไป ต้องมีประสบการณ์ไม่น้อยกว่าห้าปี(ค) สำเร็จการศึกษาในระดับปริญญาตรีขึ้นไป และดำรงตำแหน่งเป็นหรือเคยดำรงตำแหน่งเป็นอาจารย์ประจำมหาวิทยาลัยของรัฐอย่างต่อเนื่องไม่น้อยกว่าห้าปีการแต่งตั้งคณะกรรมการตามความในวรรคหนึ่งให้ดำเนินการให้แล้วเสร็จภายในเก้าสิบวันนับแต่ประกาศนี้มีผลบังคับข้อ ๔๙ให้กรรมการกิจการโทรคมนาคมแห่งชาติเป็นผู้เสนอชื่อผู้มีสิทธิได้รับคัดเลือกเป็นกรรมการกำหนดและจัดสรรคลื่นความถี่ใหม่ได้ไม่เกินสองคนและคัดเลือกโดย กทช. ลงมติแต่งตั้งเป็นกรรมการกำหนดและจัดสรรคลื่นความถี่ใหม่ตามองค์ประกอบและจำนวนที่กำหนดในข้อ ๔๘การเสนอรายชื่อผู้มีสิทธิได้รับคัดเลือกตามวรรคหนึ่งกรรมการกิจการโทรคมนาคมแห่งชาติที่เป็นผู้เสนอชื่อจะต้องลงลายมือชื่อและรับรองคุณสมบัติของบุคคลที่ตนเสนอชื่อเป็นลายลักษณ์อักษรว่าบุคคลดังกล่าวมีคุณสมบัติและสามารถปฏิบัติหน้าที่ตามกำหนดได้ข้อ ๕๐เมื่อ กทช. มีมติแต่งตั้งคณะกรรมการกำหนดและจัดสรรคลื่นความถี่ใหม่ให้เลขาธิการแจ้งผู้ได้รับแต่งตั้งทราบเป็นลายลักษณ์อักษรภายในเจ็ดวันนับแต่วันที่กทช. มีมติแต่งตั้งให้บุคคลที่ได้รับการแต่งตั้งตามวรรคแรกดำเนินการลาออกจากการเป็นบุคคลตามข้อ๕๔ (๑) (๒) (๓) (๔) หรือเลิกประกอบอาชีพหรือวิชาชีพจากการเป็นบุคคลตามข้อ ๕๔(๕) พร้อมทั้งแสดงหลักฐานให้เป็นที่เชื่อถือได้ว่าได้ดำเนินการการลาออกหรือเลิกประกอบอาชีพหรือวิชาชีพดังกล่าวแล้วภายในสิบห้าวันนับแต่วันที่ได้รับหนังสือแจ้งตามวรรคแรกข้อ ๕๑กรรมการกำหนดและจัดสรรคลื่นความถี่ใหม่ต้องปฏิบัติหน้าที่ที่ได้รับมอบหมายด้วยความเป็นกลางและเป็นอิสระให้นำประมวลจริยธรรมของกทช. มาใช้บังคับแก่กรรมการกำหนดและจัดสรรคลื่นความถี่ใหม่ด้วยทั้งนี้คณะกรรมการกำหนดและจัดสรรคลื่นความถี่ใหม่อาจกำหนดมาตรฐานเพิ่มเติมก็ได้ข้อ ๕๒ให้ กทช. กำหนดค่าตอบแทน และสิทธิในการเบิกค่าใช้จ่ายอื่น ๆรวมถึงสิทธิในการเบิกจ่ายค่าสวัสดิการใด ๆแก่กรรมการกำหนดและจัดสรรคลื่นความถี่ใหม่ข้อ ๕๓กรรมการกำหนดและจัดสรรคลื่นความถี่ใหม่ต้องลงนามในหนังสือแสดงเจตนาว่าเมื่อตนพ้นจากการดำรงตำแหน่งเป็นกรรมการกำหนดและจัดสรรคลื่นความถี่ใหม่จะไม่ประกอบอาชีพหรือวิชาชีพอื่นใดที่มีส่วนได้เสียหรือมีผลประโยชน์ขัดแย้งไม่ว่าโดยตรงหรือโดยอ้อมกับการปฏิบัติหน้าที่ในตำแหน่งคณะกรรมการกำหนดและจัดสรรคลื่นความถี่ใหม่เป็นระยะเวลาอย่างน้อยสองปี นับแต่วันที่พ้นจากตำแหน่งข้อ ๕๔กรรมการกำหนดและจัดสรรคลื่นความถี่ใหม่ต้องเป็นผู้มีสัญชาติไทยอายุไม่ต่ำกว่าสามสิบปี และไม่มีคุณสมบัติต้องห้าม ดังต่อไปนี้(๑) เป็นข้าราชการการเมือง ผู้ดำรงตำแหน่งทางการเมืองหรือกรรมการหรือผู้ดำรงตำแหน่งที่รับผิดชอบในการบริหารพรรคการเมืองหรือที่ปรึกษานักการเมือง(๒) เป็นพนักงานหรือลูกจ้างของหน่วยงานของรัฐรัฐวิสาหกิจหรือของราชการส่วนท้องถิ่นหรือเป็นกรรมการหรือที่ปรึกษาของรัฐวิสาหกิจหรือของหน่วยงานของรัฐรวมทั้งสำนักงานคณะกรรมการกิจการโทรคมนาคมแห่งชาติ(๓) เป็นกรรมการวินิจฉัยข้อพิพาท สถาบันการใช้และเชื่อมต่อโครงข่ายหรือคณะกรรมการสถาบันคุ้มครองผู้บริโภคในกิจการโทรคมนาคม หรือ คณะกรรมการบริหารงานวิจัยและพัฒนาอุตสาหกรรมโทรคมนาคมสถาบันวิจัยและพัฒนาอุตสาหกรรมโทรคมนาคม หรือคณะกรรมการของสถาบันอิสระใดๆภายใต้สังกัดของสำนักงานคณะกรรมการกิจการโทรคมนาคมแห่งชาติ(๔) เป็นผู้ดำรงตำแหน่งใดหรือเป็นหุ้นส่วนในห้างหุ้นส่วน บริษัทหรือองค์กรดำเนินธุรกิจ หรือดำเนินการในด้านสื่อสารมวลชนหรือโทรคมนาคมหรือองค์กรธุรกิจใด ๆ ที่ดำเนินกิจการเกี่ยวกับคลื่นความถี่(๕)เป็นผู้ประกอบอาชีพหรือวิชาชีพอื่นใดที่มีส่วนได้เสียหรือมีผลประโยชน์ขัดแย้งไม่ว่าโดยตรงหรือโดยอ้อมกับการปฏิบัติหน้าที่ในตำแหน่งคณะกรรมการกำหนดและจัดสรรคลื่นความถี่ใหม่(๖)เป็นบุคคลล้มละลายซึ่งศาลยังไม่สั่งให้พ้นจากการถูกพิทักษ์ทรัพย์ชั่วคราวหรือถูกพิทักษ์ทรัพย์เด็ดขาด(๗)เคยต้องคำพิพากษาให้จำคุกหรือรอลงอาญาตั้งแต่สองปีขึ้นไปโดยพ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาท(๘) เคยถูกไล่ออก ปลดออก หรือให้ออกจากราชการหน่วยงานของรัฐหรือรัฐวิสาหกิจ หรือหน่วยงานเอกชน เพราะทุจริตต่อหน้าที่หรือถือว่ากระทำการทุจริตและประพฤติมิชอบข้อ ๕๕กรรมการกำหนดและจัดสรรคลื่นความถี่ใหม่พ้นจากตำแหน่งก่อนครบวาระเมื่อ(๑) ตาย(๒) ลาออก(๓) เป็นบุคคลล้มละลาย(๔) เป็นคนไร้ความสามารถ หรือคนเสมือนไร้ความสามารถ(๕) มีคุณสมบัติต้องห้ามตามข้อ ๕๔(๖) ทุจริตต่อหน้าที่หรือมีพฤติกรรมที่ขัดต่อประมวลจริยธรรม(๗) กทช. มีมติให้ออกหรือพ้นจากตำแหน่ง หรือแต่งตั้งบุคคลอื่นแทนข้อ ๕๖คณะกรรมการกำหนดและจัดสรรคลื่นความถี่ใหม่มีอำนาจหน้าที่ ดังนี้(๑) จัดทำแผนการกำหนดและจัดสรรคลื่นความถี่ใหม่และจัดทำแผนปฏิบัติการเพื่อกำหนดและจัดสรรคลื่นความถี่ใหม่(๒) จัดทำรายงานประเมินสถานะการใช้คลื่นความถี่เพื่อเสนอ กทช.พิจารณาประเมินสถานะการใช้คลื่นความถี่ของผู้รับใบอนุญาตให้ใช้คลื่นความถี่(๓) จัดทำรายงานความเห็นการประกาศคลื่นความถี่ใช้ร่วมสาธารณะเสนอต่อ กทช.เพื่อพิจารณาประกาศคลื่นความถี่ใช้ร่วมสาธารณะ(๔) เสนอความเห็นต่อ กทช.ในการพิจารณาเรียกคืนคลื่นความถี่เพื่อกำหนดและจัดสรรคลื่นความถี่ใหม่และในการพิจารณาประกาศคลื่นความถี่ใช้ร่วมสาธารณะ(๔) เชิญบุคคลใดบุคคลหนึ่งมาให้ข้อเท็จจริง คำอธิบาย คำแนะนำหรือความเห็น(๕)จัดทำระเบียบในการดำเนินการของคณะกรรมการกำหนดและจัดสรรคลื่นความถี่ใหม่ตามสมควรเพื่อปฏิบัติงานตามอำนาจหน้าที่(๖) อำนาจหน้าที่อื่นใดตามที่ กทช. กำหนดข้อ ๕๗คณะกรรมการกำหนดและจัดสรรคลื่นความถี่ใหม่ต้องดำเนินการศึกษาและจัดทำแผนการกำหนดและจัดสรรคลื่นความถี่ใหม่และจัดทำแผนปฏิบัติการเพื่อกำหนดและจัดสรรคลื่นความถี่ใหม่ เพื่อเสนอ กทช.พิจารณาให้แล้วเสร็จภายในเก้าสิบวัน นับแต่ได้รับการแต่งตั้งจาก กทช.และต้องจัดทำแผนการกำหนดและจัดสรรคลื่นความถี่ใหม่และจัดทำแผนปฏิบัติการเพื่อกำหนดและจัดสรรคลื่นความถี่ใหม่ทุกปีคณะกรรมการกำหนดและจัดสรรคลื่นความถี่ใหม่ต้องดำเนินการศึกษาและจัดทำรายงานประเมินสถานะการใช้คลื่นความถี่เพื่อเสนอกทช. พิจารณาให้แล้วเสร็จภายในหกสิบวัน นับแต่วันที่ได้จัดทำแผนการกำหนดและจัดสรรคลื่นความถี่ใหม่และแผนปฏิบัติการเพื่อกำหนดและจัดสรรคลื่นความถี่ใหม่แล้วเสร็จและต้องจัดทำรายงานประเมินสถานะการใช้คลื่นความถี่ใหม่ทุกปีคณะกรรมการกำหนดและจัดสรรคลื่นความถี่ใหม่ทั้งคณะจะต้องลงนามในแผนการกำหนดและจัดสรรคลื่นความถี่ใหม่แผนปฏิบัติการเพื่อกำหนดและจัดสรรคลื่นความถี่ใหม่และรายงานประเมินสถานการณ์ใช้คลื่นความถี่ทุกฉบับข้อ ๕๘ให้กรรมการกำหนดและจัดสรรคลื่นความถี่ใหม่มีวาระอยู่ในตำแหน่งคราวละสองปีเมื่อกรรมการกำหนดและจัดสรรคลื่นความถี่ใหม่ดำรงตำแหน่งครบวาระตามวรรคหนึ่งหรือพ้นจากตำแหน่งก่อนครบวาระตามข้อ๕๕ ให้นำความในข้อ ๔๙มาบังคับใช้แก่กรณีการเสนอชื่อคัดเลือกและแต่งตั้งกรรมการกำหนดและจัดสรรคลื่นความถี่ใหม่และให้ดำเนินการให้แล้วเสร็จภายในสี่สิบห้าวันนับแต่วันที่กรรมการพ้นจากตำแหน่งกรรมการกำหนดและจัดสรรคลื่นความถี่ใหม่ที่ได้รับคัดเลือกและแต่งตั้งแทนกรรมการที่พ้นจากตำแหน่งก่อนครบวาระตามข้อ๕๕ ให้มีวาระอยู่ในตำแหน่งคราวละสองปี ตามความใน วรรคหนึ่งในกรณีที่ยังไม่มีการแต่งตั้งกรรมการขึ้นใหม่ให้กรรมการซึ่งพ้นจากตำแหน่งตามวาระรักษาการตำแหน่งเพื่อดำเนินงานต่อไปชั่วคราวจนกว่ากรรมการซึ่งได้รับแต่งตั้งใหม่เข้ารับหน้าที่และให้ถือว่าการดำเนินการใดๆระหว่างนั้นมีผลตามกฎหมายกรรมการกำหนดและจัดสรรคลื่นความถี่ใหม่ที่พ้นวาระอาจได้รับการแต่งตั้งให้ดำรงตำแหน่งใหม่อีกได้ข้อ ๕๙ให้เลขาธิการมอบหมายรองเลขาธิการคนใดคนหนึ่งทำหน้าที่เป็นเลขานุการคณะกรรมการกำหนดและจัดสรรคลื่นความถี่ใหม่และให้ผู้อำนวยการสำนักตรวจสอบการใช้ความถี่วิทยุเป็นผู้ช่วยเลขานุการให้เลขาธิการจัดให้มีหน่วยธุรการประจำคณะกรรมการกำหนดและจัดสรรคลื่นความถี่ใหม่เพื่อทำหน้าที่รับเรื่องและประสานงานในการปฏิบัติหน้าที่ตามข้อ ๕๖ พร้อมทั้งอำนวยความสะดวกในการดำเนินงานแก่คณะกรรมการกำหนดและจัดสรรคลื่นความถี่ใหม่ให้หน่วยธุรการตามวรรคหนึ่งอยู่ภายใต้บังคับบัญชาของคณะกรรมการกำหนดและจัดสรรคลื่นความถี่ใหม่ส่วนที่ ๒กระบวนการกำหนดและจัดสรรคลื่นความถี่ใหม่ ข้อ ๖๐ในการจัดทำแผนการกำหนดและจัดสรรคลื่นความถี่ใหม่และแผนปฏิบัติการเพื่อกำหนดและจัดสรรคลื่นความถี่ใหม่ของคณะกรรมการกำหนดและจัดสรรคลื่นความถี่ใหม่ต้องคำนึงถึงประโยชน์สูงสุดของประชาชนในระดับชาติและระดับท้องถิ่นในด้านการศึกษา วัฒนธรรม ความมั่นคงของรัฐ และประโยชน์สาธารณะอื่น รวมทั้งการแข่งขันโดยเสรีอย่างเป็นธรรมและเพื่อการกระจายการใช้ประโยชน์โดยทั่วถึงในกิจการด้านต่างๆ ให้เหมาะสมแก่การเป็นทรัพยากรสื่อสารของชาติเพื่อประโยชน์สาธารณะข้อ ๖๑คณะกรรมการกำหนดและจัดสรรคลื่นความถี่ใหม่ต้องดำเนินการศึกษาและจัดทำรายงานประเมินสถานะการใช้คลื่นความถี่เสนอแก่กทช.เพื่อพิจารณาประเมินสถานะการใช้คลื่นความถี่ของผู้รับใบอนุญาตให้ใช้คลื่นความถี่ตามแผนการกำหนดและจัดสรรคลื่นความถี่ใหม่และแผนปฏิบัติการเพื่อกำหนดและจัดสรรคลื่นความถี่ใหม่ที่ กทช. มีมติเห็นชอบโดยรายงานดังกล่าวจะต้องประกอบด้วยรายละเอียดดังต่อไปนี้ เป็นอย่างน้อย(๑)สถานะการใช้คลื่นความถี่ทั้งหมดที่ได้จัดสรรหรืออนุญาตให้แก่ผู้รับใบอนุญาตให้ใช้คลื่นความถี่เพื่อกิจการโทรคมนาคมทุกราย(๒) รายละเอียดแสดงถึงจำนวน ปริมาณและอาณาบริเวณทางภูมิศาสตร์ของคลื่นความถี่ทั้งหมดที่ได้จัดสรรหรืออนุญาตให้แก่ผู้รับใบอนุญาตให้ใช้คลื่นความถี่ทุกราย(๓) รายละเอียดแสดงถึงสถานะการใช้ วิธีการใช้ วัตถุประสงค์ของการใช้ประเภทของการนำคลื่นความถี่ไปใช้เพื่อกิจการโทรคมนาคมของผู้รับใบอนุญาตให้ใช้คลื่นความถี่ทุกราย(๔) บทวิเคราะห์โดยละเอียดเกี่ยวกับผลกระทบต่อประชาชนในระดับชาติ และระดับท้องถิ่นในด้านการศึกษาวัฒนธรรม ความมั่นคงของรัฐ และประโยชน์สาธารณะอื่นจากการใช้คลื่นความถี่ของผู้รับใบอนุญาตให้ใช้คลื่นความถี่ทุกราย(๕) บทวิเคราะห์โดยละเอียดถึงประสิทธิภาพความคุ้มค่าทั้งในแง่มุมทางเศรษฐกิจ สังคม การเมือง กฎหมายและเทคโนโลยีในการใช้คลื่นความถี่ของผู้รับใบอนุญาตให้ใช้คลื่นความถี่ทุกราย(๖)บทวิเคราะห์โดยละเอียดเกี่ยวกับผลกระทบต่อการแข่งขันโดยเสรีอย่างเป็นธรรมและการกระจายการใช้ประโยชน์โดยทั่วถึงในกิจการด้านต่างๆ จากการใช้คลื่นความถี่ของผู้รับใบอนุญาตให้ใช้คลื่นความถี่ทุกราย(๗) รายละเอียดอื่นๆ ที่ กทช. เห็นสมควรข้อ ๖๒กทช. อาจพิจารณาจัดตั้งหน่วยงานที่มีการบริหารงานเป็นอิสระเพื่อทำหน้าที่เป็นฝ่ายธุรการของคณะกรรมการกำหนดและจัดสรรคลื่นความถี่ใหม่ข้อ ๖๓เมื่อคณะกรรมการกำหนดและจัดสรรคลื่นความถี่จัดทำแผนการกำหนดและจัดสรรคลื่นความถี่ใหม่และแผนปฏิบัติการเพื่อกำหนดและจัดสรรคลื่นความถี่ใหม่หรือรายงานประเมินสถานะการใช้คลื่นความถี่หรือรายงานความเห็นการใช้คลื่นความถี่ใช้ร่วมสาธารณะแล้วเสร็จต้องมีการจัดรับฟังความคิดเห็นสาธารณะเป็นการทั่วไปตามระเบียบคณะกรรมการกิจการโทรคมนาคมแห่งชาติว่าด้วยการรับฟังความคิดเห็นสาธารณะพ.ศ. ๒๕๔๘ข้อ ๖๔ให้เลขาธิการประกาศเผยแพร่สำเนาแผนการกำหนดและจัดสรรคลื่นความถี่ใหม่และสำเนาแผนปฏิบัติการเพื่อกำหนดและจัดสรรคลื่นความถี่ใหม่และสำเนารายงานประเมินสถานะการใช้คลื่นความถี่แก่ผู้ร้องขอรวมทั้งเผยแพร่สำเนารายงานดังกล่าวผ่านทางเว็บไซต์ของสำนักงานข้อ ๖๕ผู้รับใบอนุญาต ผู้ขอโอนใบอนุญาตให้ใช้คลื่นความถี่ผู้ขอรับโอนใบอนุญาตให้ใช้คลื่นความถี่ ผู้ให้บริการโทรคมนาคมใด หรือประชาชนทั่วไปสามารถแสดงความเห็นเป็นหนังสือหรือส่งเอกสารและหลักฐานที่เกี่ยวข้องใดเพิ่มเติม เพื่อประกอบการพิจารณาประเมินสถานการณ์ใช้คลื่นความถี่ของกทช.หรือเพื่อประกอบการดำเนินการศึกษาและจัดทำแผนหรือรายงานของคณะกรรมการกำหนดและจัดสรรคลื่นความถี่ใหม่ตามกำหนดในข้อ๕๖ได้ภายในสามสิบวันนับแต่วันที่ประกาศเผยแพร่แผนการกำหนดและจัดสรรคลื่นความถี่ใหม่หรือแผนปฏิบัติการเพื่อกำหนดและจัดสรรคลื่นความถี่ใหม่ข้อ ๖๖ในการพิจารณาประเมินสถานการณ์ใช้คลื่นความถี่ กทช.จะพิจารณาโดยใช้หลักเกณฑ์ ดังต่อไปนี้(๑) สถานการณ์ใช้คลื่นความถี่ของผู้รับใบอนุญาตให้ใช้คลื่นความถี่ เป็นกรณีดังต่อไปนี้(ก) ไม่ก่อให้เกิดประโยชน์สูงสุดของประชาชนในระดับชาติและระดับท้องถิ่นในด้านการศึกษาวัฒนธรรม ความมั่นคงของรัฐ และประโยชน์สาธารณะอื่น รวมทั้งการแข่งขันโดยเสรีอย่างเป็นธรรม หรือ(ข)ไม่เป็นการดำเนินการในลักษณะที่มีการกระจายการใช้ประโยชน์โดยทั่วถึงในกิจการด้านต่างๆให้เหมาะสมแก่การเป็นทรัพยากรสื่อสารของชาติเพื่อประโยชน์สาธารณะ(๒)เป็นกรณีที่ผู้รับใบอนุญาตให้ใช้คลื่นความถี่ใช้คลื่นความถี่อย่างไม่มีประสิทธิภาพหรือไม่ประหยัดคุ้มค่าเท่าที่ควร(๓)เป็นกรณีที่การได้รับการจัดสรรหรืออนุญาตให้ใช้คลื่นความถี่ก่อให้เกิดการผูกขาดหรือลด หรือจำกัดการแข่งขันหรือก่อให้เกิดความไม่เป็นธรรมในการแข่งขันในการให้บริการโทรคมนาคมหรือเป็นการกีดกันทางการค้าในกิจการโทรคมนาคม(๔) กทช. ต้องการดำเนินการกำหนดและจัดสรรคลื่นความถี่ใหม่เพื่อตอบสนองต่อนโยบายในเชิงกำกับดูแลกิจการโทรคมนาคม ในกรณีใดกรณีหนึ่งดังต่อไปนี้(ก) เพื่อการแยกหมวดหมู่การจัดสรรคลื่นความถี่ตามประเภทของบริการ(ข) เพื่อให้เกิดการใช้คลื่นความถี่อย่างเป็นระบบ มีประสิทธิภาพโดยคำนึงถึงแง่มุม ทางเศรษฐกิจ สังคม การเมือง กฎหมายและเทคโนโลยีอันสามารถตอบสนองต่อความเปลี่ยนแปลงของเทคโนโลยี และอุปสงค์ของตลาดโทรคมนาคม(ค)เพื่อความมีประสิทธิภาพและความประหยัดคุ้มค่าในการใช้คลื่นความถี่มากยิ่งขึ้น(ง)เพื่อกระตุ้นหรือส่งเสริมการพัฒนาทางเทคโนโลยีตอบสนองต่อการเจริญเติบโตของตลาดโทรคมนาคมในระยะยาว(จ) เพื่อป้องกันหรือแก้ไขมิให้มีการกระทำอันเป็นการผูกขาด หรือลดหรือจำกัดการแข่งขันหรือก่อให้เกิดความไม่เป็นธรรมในการแข่งขันในการให้บริการโทรคมนาคมหรือเป็นการกีดกันทางการค้าในกิจการโทรคมนาคม(ฉ) เพื่อให้เป็นไปตามพันธกรณีระหว่างประเทศการพิจารณาประเมินสถานะการใช้คลื่นความถี่กทช. อาจให้มีการจัดรับฟังความคิดเห็นสาธารณะเป็นการทั่วไป ตามระเบียบคณะกรรมการกิจการโทรคมนาคมแห่งชาติว่าด้วยการรับฟังความคิดเห็นสาธารณะพ.ศ. ๒๕๔๘ เพื่อประกอบการพิจารณาของ กทช. ก็ได้ข้อ ๖๗กทช.จะทำการพิจารณาประเมินสถานะการใช้คลื่นความถี่ให้แล้วเสร็จภายในสามสิบวันนับแต่วันที่ได้รับแผนการกำหนดและจัดสรรคลื่นความถี่ใหม่ และแผนปฏิบัติการเพื่อกำหนดและจัดสรรคลื่นความถี่ใหม่ และรายงานสถานะการใช้คลื่นความถี่และรายงานประเมินสถานการณ์ใช้คลื่นความถี่ที่ได้รับจัดสรรครบถ้วนแล้วข้อ ๖๘ภายหลังจากที่ กทช. มีมติเกี่ยวกับการกำหนดและจัดสรรคลื่นความถี่จะต้องจัดทำรายงานการกำหนดและจัดสรรคลื่นความถี่ใหม่ โดยประกอบไปด้วยรายละเอียดดังต่อไปนี้(๑) รายงานประเมินสถานการณ์ใช้คลื่นความถี่(๒) รายงานสถานะการใช้คลื่นความถี่ที่ได้รับจัดสรร(๓) มติของ กทช. ให้มีการกำหนดและจัดสรรคลื่นความถี่ใหม่(๔) สำเนาเอกสารและหลักฐานประกอบการพิจารณาของ กทช. และคณะกรรมการกำหนด และจัดสรรคลื่นความถี่ใหม่(๕) รายงานสรุปความเห็นหรือเอกสารและหลักฐานเพิ่มเติมที่ กทช.และคณะกรรมการกำหนดและจัดสรรคลื่นความถี่ใหม่ได้รับมา(๖) รายละเอียดแสดงถึงเหตุผลในการมีมติของ กทช.พร้อมทั้งอธิบายถึงเหตุแห่งการให้มี หรือไม่ให้มีการกำหนดและจัดสรรคลื่นความถี่ใหม่มติให้มีการกำหนดและจัดสรรคลื่นความถี่ใหม่ของกทช. มีผลเป็นการยกเลิกใบอนุญาตให้ใช้คลื่นความถี่รายนั้นในทันทีหากมิได้มีการกำหนดไว้เป็นอย่างอื่นข้อ ๖๙ในกรณีที่ กทช. มีมติให้มีการกำหนดและจัดสรรคลื่นความถี่ใหม่ เลขาธิการต้องทำเป็นหนังสือแจ้งแก่ผู้รับใบอนุญาตให้ใช้คลื่นความถี่ที่เกี่ยวข้องในทันทีโดยจะต้องมีเนื้อหาในเบื้องต้นเกี่ยวกับมติของ กทช.เหตุผลที่ใช้ในการตัดสินใจให้มีการกำหนดและจัดสรรคลื่นความถี่ใหม่คลื่นความถี่ที่เกี่ยวข้องและรายนามเท่าที่ทราบของผู้รับใบอนุญาตให้ใช้คลื่นความถี่ที่เกี่ยวข้องข้อ ๗๐กทช.อาจพิจารณาให้เลขาธิการจ่ายค่าชดเชยการกำหนดและจัดสรรคลื่นความถี่ใหม่เป็นจำนวนที่กทช. เห็นสมควรสำหรับคลื่นความถี่ที่ กทช. มีมติให้มีการกำหนดและจัดสรรคลื่นความถี่ใหม่ค่าชดเชยการกำหนดและจัดสรรคลื่นความถี่ใหม่ไม่มากไปกว่าค่าธรรมเนียมใบอนุญาตให้ใช้คลื่นความถี่นั้นตามสัดส่วนของอายุของใบอนุญาตให้ใช้คลื่นความถี่ที่ยังเหลืออยู่โดยคำนึงถึงมูลค่าการลงทุนทั้งหมดที่ได้ลงทุนแล้วซึ่งพิจารณาจากต้นทุนทางเศรษฐศาสตร์เป็นสำคัญแต่ทั้งหมดต้องไม่มากไปกว่ามูลค่าประเมินของคลื่นความถี่นั้นข้อ ๗๑ในกรณีที่มีเหตุจำเป็นเพื่อประโยชน์สาธารณะ ให้ กทช.มีอำนาจกำหนดให้มีการใช้คลื่นความถี่ใดเป็นการชั่วคราวตามหลักเกณฑ์และวิธีการที่กทช. ประกาศกำหนดในกรณีที่กทช. เห็นสมควรอาจจัดให้มีการรับฟังความคิดเห็นสาธารณะก่อนกำหนดให้มีการใช้คลื่นความถี่ใดเป็นการชั่วคราวก็ได้หมวด ๖คลื่นความถี่ใช้ร่วมสาธารณะ ข้อ ๗๒ในกรณีที่เห็นสมควร กทช. อาจประกาศให้คลื่นความถี่ใดไม่ว่าจะได้อนุญาตหรือจัดสรรให้แก่ผู้ได้รับอนุญาตให้ใช้คลื่นความถี่รายใดเป็นการเฉพาะแล้วหรือไม่เป็นคลื่นความถี่ใช้ร่วมสาธารณะข้อ ๗๓การประกาศคลื่นความถี่ใช้ร่วมสาธารณะ กทช.พึงคำนึงถึงแนวปฏิบัติที่ได้รับการยอมรับในทางสากลและแนวโน้มของการพัฒนาทางเทคโนโลยีในอนาคตและต้องเป็นไป เพื่อบรรลุถึงวัตถุประสงค์ข้อหนึ่งข้อใด ดังต่อไปนี้(๑) เพื่อส่งเสริมการแข่งขันที่เสรีอย่างเป็นธรรม และไม่ส่งผลเป็นการผูกขาดหรือลดหรือจำกัดการแข่งขันหรือก่อให้เกิดความไม่เป็นธรรมในการแข่งขันในการให้บริการโทรคมนาคมหรือเป็นการกีดกันทางการค้าในกิจการโทรคมนาคม(๒) ส่งเสริมการนำเทคโนโลยีใหม่มาใช้หรือเพื่อให้เกิดการพัฒนาทางเทคโนโลยีอันจะก่อให้เกิดการใช้คลื่นความถี่อย่างมีประสิทธิภาพประหยัดและคุ้มค่ามากขึ้น(๓) เพื่อนำคลื่นความถี่ดังกล่าวไปใช้ในภาวะฉุกเฉินของสังคมหรือเพื่อการบรรเทาสาธารณภัย หรือเพื่อการบรรเทาภัยพิบัติทางธรรมชาติหรือเพื่อประโยชน์สาธารณะอันจำเป็นอื่นใดข้อ ๗๔กทช. อาจมอบหมายให้คณะกรรมการกำหนดและจัดสรรคลื่นความถี่ใหม่ศึกษาและประเมินผลการกำหนดให้คลื่นความถี่ใดเป็นคลื่นความถี่ใช้ร่วมสาธารณะโดยให้จัดทำรายงานเป็นหนังสือเสนอแก่ กทช. เพื่อพิจารณาการพิจารณาประกาศคลื่นความถี่ใช้ร่วมสาธารณะกทช. อาจให้มีการจัดรับฟังความคิดเห็นสาธารณะเป็นการทั่วไป ตามระเบียบคณะกรรมการกิจการโทรคมนาคมแห่งชาติว่าด้วยการรับฟังความคิดเห็นสาธารณะพ.ศ. ๒๕๔๘ เพื่อประกอบการพิจารณาของ กทช. ได้ข้อ ๗๕ในกรณีที่ กทช.พิจารณาประกาศคลื่นความถี่ใช้ร่วมสาธารณะเสร็จสิ้นแล้วให้จัดทำรายงานการพิจารณาประกาศคลื่นความถี่ใช้ร่วมสาธารณะอันประกอบไปด้วย(๑)รายละเอียดที่จำเป็นทั้งหมดเกี่ยวกับคลื่นความถี่ที่ประกาศคลื่นความถี่ใช้ร่วมสาธารณะ(๒) ผลของการพิจารณาของ กทช.เหตุแห่งการประกาศหรือการไม่ประกาศให้เป็นคลื่นความถี่ใช้ร่วมสาธารณะพร้อมทั้งหลักการและเหตุผลที่ กทช. ใช้ในการพิจารณาประกาศคลื่นความถี่ใช้ร่วมสาธารณะ(๓) รายงานความเห็นการใช้คลื่นความถี่ใช้ร่วมสาธารณะและคำแนะนำจากคณะกรรมการกำหนดและจัดสรรคลื่นความถี่ใหม่ (ถ้ามี)(๔) เอกสารสรุปความคิดเห็นสาธารณะตามข้อ ๗๔ให้เลขาธิการประกาศเผยแพร่รายงานการพิจารณาประกาศคลื่นความถี่ใช้ร่วมสาธารณะให้แล้วเสร็จภายในสิบสี่วันนับแต่กทช. มีมติในเรื่องดังกล่าวข้อ ๗๖การประกาศคลื่นความถี่ใช้ร่วมสาธารณะของ กทช.มีผลเป็นการยกเลิกใบอนุญาตให้ใช้คลื่นความถี่ที่ได้อนุญาตให้ผู้ใดมีสิทธิแต่เพียงผู้เดียวในการใช้คลื่นความถี่ดังกล่าวทุกรายผู้ได้รับอนุญาตให้ใช้คลื่นความถี่รายใดๆสาธารณชนหรือประชาชนทั่วไปสามารถเข้าใช้คลื่นความถี่ใช้ร่วมสาธารณะตามความในวรรคหนึ่งได้โดยไม่ต้องได้รับอนุญาตให้ใช้คลื่นความถี่นั้นเป็นการเฉพาะทั้งนี้ หลักเกณฑ์และเงื่อนไขการใช้คลื่นความถี่ใช้ร่วมสาธารณะให้เป็นไปตามที่กทช.ประกาศกำหนดกทช.คงไว้ซึ่งอำนาจในการกำกับดูแลการใช้คลื่นความถี่ใช้ร่วมสาธารณะตามวรรคหนึ่งและอาจกำหนดข้อปฏิบัติรวมทั้งสิทธิและหน้าที่ในการใช้คลื่นความถี่ดังกล่าวโดยเฉพาะ เพื่อบริหารจัดการกรณีมีการรบกวนอย่างรุนแรงของคลื่นความถี่ระหว่างผู้ใช้คลื่นความถี่นั้นข้อ ๗๗ในกรณีที่ กทช. ประกาศคลื่นความถี่ใดเป็นคลื่นความถี่ใช้ร่วมสาธารณะผู้รับใบอนุญาตให้ใช้คลื่นความถี่ที่ถูกยกเลิกอันเป็นผลมาจากการประกาศคลื่นความถี่ของกทช. มีสิทธิเรียกค่าชดเชยหรือขอรับการจัดสรรคลื่นความถี่ใหม่ตามหลักเกณฑ์และวิธีการประกาศคณะกรรมการกิจการโทรคมนาคมแห่งชาติว่าด้วยการจัดสรรคลื่นความถี่และการขอรับใบอนุญาตให้ใช้คลื่นความถี่ในกิจการโทรคมนาคมค่าชดเชยตามความในวรรคหนึ่งกทช. จะพิจารณาจากมูลค่าการลงทุนทั้งหมดที่ได้ลงทุนแล้วโดยพิจารณาจากต้นทุนทางเศรษฐศาสตร์เป็นสำคัญแต่ต้องไม่มากไปกว่ามูลค่าประเมินของคลื่นความถี่นั้นข้อ ๗๘ในกรณีที่เห็นสมควร กทช. อาจประกาศยกเลิกคลื่นความถี่ใช้ร่วมสาธารณะได้โดยนำกระบวนการพิจารณาประกาศคลื่นความถี่ใช้ร่วมสาธารณะแห่งประกาศนี้มาใช้บังคับโดยอนุโลมหมวด ๗การระงับข้อพิพาท ข้อ ๗๙ในกรณีมีข้อพิพาทที่เกี่ยวกับสัญญาการโอนใบอนุญาตให้ใช้คลื่นความถี่การให้ผู้อื่นร่วมใช้คลื่นความถี่การเข้าใช้คลื่นความถี่แทนที่ระหว่างคู่สัญญาการโอนใบอนุญาตให้ใช้คลื่นความถี่หรือสัญญาการให้ผู้อื่นร่วมใช้คลื่นความถี่หรือคู่กรณีที่เกี่ยวข้องกับการเข้าใช้คลื่นความถี่แทนที่คู่กรณีผู้เกี่ยวข้องฝ่ายใดฝ่ายหนึ่งมีสิทธินำข้อพิพาทเข้าสู่กระบวนการระงับข้อพิพาทตามหลักเกณฑ์เงื่อนไข และวิธีการที่กำหนดไว้ในหมวด ๕ว่าด้วยกระบวนการระงับข้อพิพาทตามประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคมพ.ศ. ๒๕๔๙หมวด ๘ระเบียนการถือคลื่นความถี่ ข้อ ๘๐เลขาธิการต้องจัดทำระเบียนการถือคลื่นความถี่โดยระบุถึงรายนามของผู้รับใบอนุญาตให้ใช้คลื่นความถี่ผู้ขอโอนใบอนุญาตให้ใช้คลื่นความถี่ผู้รับโอนใบอนุญาตให้ใช้คลื่นความถี่ผู้ขอให้ผู้อื่นร่วมใช้คลื่นความถี่และผู้ขอร่วมใช้คลื่นความถี่พร้อมทั้งระบุถึงการประกาศข้อเสนอการโอนใบอนุญาตให้ใช้คลื่นความถี่แก่สาธารณะและการประกาศข้อเสนอการให้ผู้อื่นร่วมใช้คลื่นความถี่แก่สาธารณะและการเข้าใช้คลื่นความถี่แทนที่ของผู้รับใบอนุญาตให้ใช้คลื่นความถี่ใดอย่างครบถ้วน ชัดเจนและเข้าใจได้เลขาธิการต้องจัดทำระเบียนการโอนใบอนุญาตให้ใช้คลื่นความถี่และการให้ผู้อื่นร่วมใช้คลื่นความถี่ในกิจการโทรคมนาคมโดยระบุถึงสิทธิและหน้าที่โดยละเอียดของผู้รับใบอนุญาตให้ใช้คลื่นความถี่ที่การโอนใบอนุญาตให้ใช้คลื่นความถี่ผู้รับโอนใบอนุญาตให้ใช้คลื่นความถี่ผู้ให้ผู้อื่นร่วมใช้คลื่นความถี่และผู้ร่วมใช้คลื่นความถี่ทุกรายรวมทั้งรายละเอียดเกี่ยวกับสิทธิและหน้าที่เกี่ยวกับคลื่นความถี่ที่มีหรือไม่มีผู้ได้รับอนุญาตให้ใช้ทั้งหมดอย่างครบถ้วน ชัดเจนและเข้าใจได้เลขาธิการต้องจัดทำระเบียนการถือคลื่นความถี่และระเบียนการโอนใบอนุญาตให้ใช้คลื่นความถี่และการให้ผู้อื่นร่วมใช้คลื่นความถี่ในกิจการโทรคมนาคมให้แล้วเสร็จภายในสามสิบวันนับแต่วันที่ประกาศนี้มีผลบังคับและต้องปรับปรุงข้อมูลในระเบียนดังกล่าวให้ทันสมัยและมีความถูกต้องอยู่เสมอข้อ ๘๑ผู้รับใบอนุญาตและผู้รับใบอนุญาตให้ใช้คลื่นความถี่ทุกรายจะต้องให้ความร่วมมือและให้ความช่วยเหลือที่จำเป็นแก่เลขาธิการในการจัดทำระเบียนการถือคลื่นความถี่และระเบียนการโอนใบอนุญาตให้ใช้คลื่นความถี่และการให้ผู้อื่นร่วมใช้คลื่นความถี่ในกิจการโทรคมนาคมรวมถึงการให้รายละเอียดเพิ่มเติมและตอบข้อซักถามในประเด็นข้อสงสัยที่เกี่ยวข้องอย่างชัดเจนข้อ ๘๒ผู้รับใบอนุญาตให้ใช้คลื่นความถี่ หรือผู้ขอโอนใบอนุญาตให้ใช้คลื่นความถี่หรือผู้ขอรับโอนใบอนุญาตให้ใช้คลื่นความถี่หรือผู้รับโอนใบอนุญาตให้ใช้คลื่นความถี่ หรือผู้ขอให้ร่วมใช้คลื่นความถี่หรือผู้ขอร่วมใช้คลื่นความถี่ หรือผู้ให้ร่วมใช้คลื่นความถี่ หรือผู้ร่วมใช้คลื่นความถี่หรือผู้รับใบอนุญาต หรือผู้ที่มีส่วนได้เสียใดสามารถยื่นหนังสือคัดค้านความถูกต้องของระเบียนการถือคลื่นความถี่และระเบียนการโอนใบอนุญาตให้ใช้คลื่นความถี่และการให้ผู้อื่นร่วมใช้คลื่นความถี่ในกิจการโทรคมนาคมแก่เลขาธิการได้ภายในหกสิบวันนับแต่วันที่ได้มีการจัดทำหรือปรับปรุงข้อมูล เนื้อหาหรือรายละเอียดของระเบียนดังกล่าวหมวด ๙บทเฉพาะกาล ข้อ ๘๓ให้ผู้ได้รับจัดสรรคลื่นความถี่ตามพระราชบัญญัติวิทยุคมนาคม พ.ศ. ๒๔๙๘เป็นผู้มีสิทธิ หน้าที่และความรับผิดเช่นเดียวกับผู้รับใบอนุญาตให้ใช้คลื่นความถี่ตามประกาศนี้ผู้รับใบอนุญาตให้ใช้คลื่นความถี่ต้องจัดทำรายงานสถานะการใช้คลื่นความถี่ที่ได้รับจัดสรรเพื่อนำเสนอกทช. และคณะกรรมการกำหนดและจัดสรรคลื่นความถี่ใหม่เมื่อได้รับการร้องขอโดยจะต้องประกอบไปด้วยเอกสาร และข้อมูลดังต่อไปนี้อย่างละเอียด ครบถ้วน ชัดเจนและเข้าใจได้(๑) เอกสารแสดงถึงการได้รับจัดสรรคลื่นความถี่(๒) สถานะการใช้คลื่นความถี่ได้รับจัดสรร(๓) รายละเอียดแสดงถึงจำนวน ปริมาณและอาณาบริเวณทางภูมิศาสตร์ของคลื่นความถี่ที่ได้รับจัดสรร(๔) รายละเอียดแสดงถึงสถานะการใช้ วิธีการใช้ วัตถุประสงค์ของการใช้ ประเภทของการนำคลื่นความถี่ไปใช้รวมถึงการให้ผู้อื่นใช้หรือร่วมใช้คลื่นความถี่หรือไม่ อย่างไร(๕) สำเนาสัญญาการให้ผู้อื่นใช้ หรือร่วมใช้คลื่นความถี่และรายละเอียดเกี่ยวกับข้อตกลงระหว่างผู้ได้รับจัดสรรความถี่และผู้ใช้อื่นหรือผู้ร่วมใช้คลื่นความถี่ รวมไปถึงข้อตกลงในเรื่องค่าตอบแทนจากการให้ใช้หรือร่วมใช้คลื่นความถี่ (ถ้ามี)(๖) เอกสารหรือหลักฐานอื่นที่ กทช. เห็นสมควรผู้ได้รับจัดสรรความถี่ตามวรรคหนึ่งและผู้รับใบอนุญาตให้ใช้คลื่นความถี่ต้องจัดทำรายงานสถานะการใช้คลื่นความถี่ที่ได้รับจัดสรรให้แล้วเสร็จภายในสามสิบวันนับแต่ประกาศนี้มีผลบังคับใช้และต้องจัดทำรายงานสถานะการใช้คลื่นความถี่ที่ได้รับจัดสรรใหม่เมื่อกทช. หรือคณะกรรมการกำหนดและจัดสรรคลื่นความถี่ใหม่ร้องขอ และต้องส่งมอบให้ กทช.และคณะกรรมการกำหนดและจัดสรรคลื่นความถี่ใหม่ในทันทีที่จัดทำรายงานดังกล่าวเสร็จประกาศ ณ วันที่ ๒๗มิถุนายน พ.ศ. ๒๕๕๐พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติวิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๔/ตอนพิเศษ ๙๐ ง/หน้า ๔๒/๓๑ กรกฎาคม ๒๕๕๐